hotchpotch/miracl-hf-unified huggingface dataset:
ตัวรับความรู้สึกที่หนัง
ตัวรับความรู้สึกที่หนัง () เป็นปลายประสาทรับความรู้สึกที่พบในหนังแท้หรือหนังกำพร้า
โดยเป็นส่วนของระบบรับความรู้สึกทางกาย
มีประเภทต่าง ๆ รวมทั้งตัวรับแรงกลที่หนัง โนซิเซ็ปเตอร์ (ความเจ็บปวด) และตัวรับอุณหภูมิ
ตัวรับความรู้สึกที่ผิวหนังรวมทั้ง
ด้วยตัวรับความรู้สึกแบบต่าง ๆ ที่กล่าวแล้ว ผิวหนังจึงสามารถรับรู้สัมผัส แรงกดดัน แรงสั่น อุณหภูมิ และความเจ็บปวด
ความรู้สึกแบบต่าง ๆ (Modalities) ที่ตัวรับความรู้สึกตรวจจับจะคาบเกี่ยวกัน โดยมีใยประสาทแบบต่าง ๆ กัน
ตัวรับความรู้สึกที่หนัง อยู่ที่ปลายประสาทนำเข้า
โดยมักจะหุ้มด้วยเม็ดแคปซูลอันเป็นเซลล์ที่ซับซ้อน
ปลายประสาทมักจะเกี่ยวพันกับข่ายใยคอลลาเจนภายในแคปซูล
โดยช่องไอออนจะอยู่ใกล้ ๆ ข่ายประสาทเช่นนี้
ในการถ่ายโอนความรู้สึก ใยประสาทนำเข้าจะส่งอิมพัลส์ประสาทไปยังไซแนปส์เป็นลำดับ ๆ ภายในระบบประสาทกลาง แรกสุดที่ไขสันหลังหรือ trigeminal nucleus (ในสมองส่วนกลาง พอนส์ และก้านสมองส่วนท้าย) ขึ้นอยู่กับผิวหนังที่เป็นจุดเริ่มส่งสัญญาณ
วิถีหนึ่งส่งไปยังทาลามัสส่วนฐานด้านข้าง (ventrobasal) และต่อจากนั้นไปยังคอร์เทกซ์รับความรู้สึกทางกาย (รอยนูนหลังร่องกลาง)
อายันต์ จอมขมังเวทย์
อายันต์ จอมขมังเวทย์ () เป็นละครโทรทัศน์ที่ถ่ายทำเมื่อปี ค.ศ. 2014 นำแสดงโดย อาร์กาชาน สิงห์ รับบท อายันต์ ชาร์มา ออกอากาศทางช่อง ไบรต์ทีวี ละครเรื่องนี้ออกอากาศทุกวันจันทร์ - ศุกร์ เวลา 11.00 น. - 12.00 น. ปัจจุบันอวสานลงแล้ว ละครเรื่องนี้เป็นละครภาค 2 ต่อจากละครเรื่อง Maharakshak และมีภาคจบคือเรื่อง กอรี เทวีพิทักษ์โลก
รางวัลไนน์เอ็นเตอร์เทน อวอร์ดส์ ครั้งที่ 5
รางวัลไนน์เอ็นเตอร์เทน อวอร์ดส์ ครั้งที่ 5 ประจำปี พ.ศ. 2554 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 14 มีนาคม พ.ศ. 2555 ณ โรงละครแห่งชาติ
พิธีกรดำเนินงาน : รัฐวิชญ์ พีระศราโรจน์ และ มีเรีย เบนเนเดดตี้รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
เพลสิโอซอร์
เพลสิโอซอร์ (; ; กรีกโบราณ: πλησίος, "plesios", หมายถึง "ใกล้ถึง" และ Sauria หมายถึง กิ้งก่า) เป็นกลุ่มของสัตว์เลื้อยคลานทะเลขนาดใหญ่ที่สูญพันธุ์ไปแล้ว ตั้งแต่ยุคครีเตเชียสเมื่อราว 65 ล้านปีก่อน ที่อยู่ในอันดับ Plesiosauria
เพลสิโอซอร์ ปรากฏตัวตั้งแต่ยุคไทรแอสซิกตอนปลาย (ประมาณ 230 ล้านปีก่อน) มีคอยาว แต่หัวเล็ก ในปากมีฟันแหลมคม สามารถว่ายน้ำได้อย่างรวดเร็วคล่องแคล่ว และสามารถลอยตัวผ่านน้ำได้ ฟันมีลักษณะรูปกรวยมีความแหลมคมแข็งแรงมากพอที่จะฆ่าสัตว์น้ำต่าง ๆ กินเป็นอาหารได้ และด้วยความยาวลำตัวที่มากถึง 15 เมตรเป็นอย่างน้อย จึงทำให้เพลสิโอซอร์ได้ชื่อว่าเป็นอสุรกายแห่งท้องทะเลในยุคก่อนประวัติศาสตร์ด้วยความที่เป็นสัตว์นักล่าที่อยู่บนสุดของห่วงโซ่อาหาร
ทั้งนี้ เพลสิโอซอร์มีอยู่ด้วยกันหลายชนิด เช่น อีลาสโมซอรัส ("Elasmosaurus platyurus"), เพลสิโอซอรัส ("Plesiosaurus dolichodeirus") หรือฟุตาบะซอรัส ("Futabasaurus suzukii") พบกระจายพันธุ์ในท้องทะเลต่าง ๆ ทั่วโลก ตั้งแต่แถบอาร์กติกจนถึงขั้วโลกใต้ในปัจจุบัน เชื่อกันว่าเพลสิโอซอร์ล่าสัตว์น้ำต่าง ๆ เช่น ปลา, หมึก กินเป็นอาหาร แต่ก็มีบางทฤษฎีที่เชื่อว่าเพลสิโอซอร์ไม่สามารถยกส่วนหัวหรือคอขึ้นพ้นผิวน้ำได้ และจากการศึกษาล่าสุดของนักบรรพชีวินวิทยากลุ่มหนึ่ง โดยการใช้แบบจำลองส่วนหัวและฟันของเพลสิโอซอร์พบว่า การสบกันของฟันอาจเป็นไปได้ว่าใช้ชีวิตด้วยการกรองกินเหมือนกับวาฬบาลีนหรือวาฬไม่มีฟัน ซึ่งไม่เคยพบพฤติกรรมเช่นนี้ในสัตว์เลื้อยคลานทางทะเลชนิดอื่น ๆ มาก่อน โดยอาจเป็นวิวัฒนาการเบนเข้า เนื่องจากทั้งวาฬและเพลสิโอซอร์นั้นมิได้มีส่วนใดเกี่ยวข้องกันเลยแต่ประการใด แต่ทั้งนี้ก็ยังต้องเป็นเรื่องที่ต้องศึกษากันต่อไป
โดยเพลสิโอซอร์ มักถูกอธิบายว่าเป็นสัตว์ที่ยังหลงเหลืออยู่มาจนถึงปัจจุบัน อันเป็นที่มาของสัตว์ประหลาดทะเลสาบตลอดจนสัตว์ประหลาดทะเลหรือมังกรทะเล ที่พบตามแหล่งน้ำต่าง ๆ จนถึงทะเลหรือมหาสมุทรทั่วโลก เช่น เนสซี หรือสัตว์ประหลาดล็อกเนสส์ในสก๊อตแลนด์, มอแรก ในสก๊อตแลนด์, แชมป์ ในพรมแดนสหรัฐอเมริกาและแคนาดา, โอโกโปโก ในแคนาดา เป็นต้น
ฮาร์วีย์ คุชชิง
ฮาร์วีย์ วิลเลียมส์ คุชชิง (; 8 เมษายน ค.ศ. 1869 – 7 ตุลาคม ค.ศ. 1939) เป็นศัลยแพทย์ประสาทชาวอเมริกัน ในปี ค.ศ. 1932 เขากล่าวถึงกลุ่มอาการคุชชิง ซึ่งเป็นความผิดปกติของระดับฮอร์โมนคอร์ติซอลในเลือดสูงเป็นครั้งแรก คุชชิงและเออร์เนสต์ ซัคส์ได้รับการยกย่องให้เป็น "บิดาแห่งประสาทศัลยศาสตร์"
ฮาร์วีย์ คุชชิงเกิดเมื่อปี ค.ศ. 1869 ที่เมืองคลีฟแลนด์ รัฐโอไฮโอ เป็นบุตรคนสุดท้องจากทั้งหมด 10 คนของเฮนรี เคิร์ก คุชชิงและเบตซี เอ็ม. วิลเลียมส์ คุชชิงเรียนที่โรงเรียนในเมืองคลีฟแลนด์ก่อนจะเรียนต่อที่มหาวิทยาลัยเยลจนสำเร็จการศึกษาในปี ค.ศ. 1891 สี่ปีต่อมาเขาสำเร็จการศึกษาจากโรงเรียนแพทย์ฮาร์วาร์ด คุชชิงทำงานที่โรงพยาบาลแมสซาชูเซตส์และเป็นแพทย์ประจำบ้านด้านศัลยศาสตร์ที่โรงพยาบาลจอนส์ ฮอปกินส์ในเมืองบอลทิมอร์
หลังเรียนเฉพาะทางด้านศัลยกรรมสมอง คุชชิงในวัย 32 ปี ได้รับแต่งตั้งเป็นรองศาสตราจารย์ด้านศัลยศาสตร์ที่โรงพยาบาลจอนส์ ฮอปกินส์ ต่อมาในปี ค.ศ. 1911 เขาได้รับแต่งตั้งเป็นหัวหน้าศัลยแพทย์ที่โรงพยาบาลปีเตอร์ เบนต์ บริแกมในเมืองบอสตัน และดำรงตำแหน่งศาสตราจารย์ที่โรงเรียนแพทย์ฮาร์วาร์ดในปีต่อมา
ในช่วงสงครามโลกครั้งที่หนึ่ง คุชชิงรับราชการในหน่วยแพทย์ของกองทัพสหรัฐและเป็นหัวหน้าหน่วยศัลยศาสตร์ของโรงพยาบาลทหารในฝรั่งเศส ต่อมาเขาดำรงตำแหน่งที่ปรึกษาอาวุโสของฝ่ายประสาทศัลยศาสตร์ของกองพลรบนอกประเทศของกองทัพสหรัฐ คุชชิงปลดประจำการในปี ค.ศ. 1919 และได้รับเครื่องราชอิสริยาภรณ์ Order of the Bath จากรัฐบาลบริเตน และได้รับเหรียญ Distinguished Service Medal จากกองทัพสหรัฐ
คุชชิงได้รับรางวัลพูลิตเซอร์สาขาชีวประวัติและอัตชีวประวัติจากหนังสือ "Life of Sir William Osler" ในปี ค.ศ. 1926 ระหว่างปี ค.ศ. 1933-1937 เขาดำรงตำแหน่งศาสตราจารย์ด้านประสาทวิทยาที่โรงเรียนแพทย์เยล
ด้านชีวิตส่วนตัว คุชชิงแต่งงานกับแคทารีน สโตน คราเวลล์ในปี ค.ศ. 1902 ทั้งคู่มีบุตรด้วยกัน 5 คน คุชชิงเสียชีวิตด้วยภาวะกล้ามเนื้อหัวใจตายเหตุขาดเลือดในปี ค.ศ. 1939
ฐานัฐพ์ โล่ห์คุณสมบัติ
ฐานัฐพ์ โล่ห์คุณสมบัติ ชื่อเล่น ลี (เกิด วันที่ 18 มกราคม 2536) เป็นนักแสดงชายชาวไทย เป็นที่รู้จักจากการรับบทแสดงเป็น "เซอร์เวย์" ในตอน Badly Politics (ไม่ได้บังคับ แต่รับรักผมเถอะ) (2559) จากการเข้าร่วมประกวด "Finding U-Princes Project" เพื่อสรรหานักแสดงคู่กับสาว "มายด์ ลภัสลัล จิรเวชสุนทรกุล"
ลี ฐานัฐพ์ โล่ห์คุณสมบัติ 
เกิดเมื่อวันที่ 18 มกราคม 2536
การศึกษา
มีความสามารถพิเศษคือ เล่น กีตาร์
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 เป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ครั้งที่ 22 จัดโดยยูฟ่า ซึ่งเป็นการแข่งขันของทีมเยาวชนรุ่นอายุไม่เกิน 21 ปีจากทีมยุโรป. ทัวร์นาเมนต์รอบสุดท้ายจะเป็นเจ้าภาพจัดการแข่งขันใน ประเทศอิตาลี และ ประเทศซานมารีโน ในช่วงกลางปี ค.ศ. 2019, หลังจากการเสนอตัวเป็นเจ้าภาพของพวกเขาได้ถูกเลือกโดยคณะกรรมการบริหารยูฟ่าเมื่อวันที่ 9 ธันวาคม 2559 ในเมือง นียง, ประเทศสวิตเซอร์แลนด์.
ทั้งหมด 12 ทีมที่จะลงเล่นในทัวร์นาเมนต์, กับผู้เล่นที่เกิดก่อนหรือหลังวันที่ 1 มกราคม ค.ศ. 1996 ที่จะมีสิทธิ์เข้าร่วม.
เมื่อวันที่ 9 ธันวาคม พ.ศ. 2559, Italian Football Federation pre-selected venues (included one inside San Marino territory):
ณวัสน์ ภู่พันธัชสีห์
ณวัสน์ ภู่พันธัชสีห์ (เกิด 15 มกราคม พ.ศ. 2539) ชื่อเล่น ภณ เป็นนักแสดงและนายแบบ มีชื่อเสียงจากผลงานการแสดงทาง สถานีโทรทัศน์ไทยทีวีสีช่อง 3
ณวัสน์ ภู่พันธัชสีห์ เกิดเมื่อวันที่ 15 มกราคม พ.ศ. 2539 เป็นบุตรชายคนเล็กของ พลตำรวจตรี ทัตต์ธงสักก์ ภู่พันธัชสีห์ ผู้บังคับการตำรวจภูธรจังหวัดสตูล กับ ชณุตพร วิศิษฏโสภณ อดีตนางเอกในภาพยนตร์เรื่อง “เพื่อนแพง” (พ.ศ. 2526) และเรื่อง “พลอยทะเล” ภณเป็นบุตรคนที่สามของครอบครัว โดยมีพี่สาว 1 คน และ พี่ชาย 1 คน และที่หนุ่มภณมีหน้าตาคมออกแนวลูกครึ่งก็เพราะว่าคุณทวดเป็นชาวเยอรมัน
ภณสำเร็จการศึกษาระดับประถมศึกษาจาก โรงเรียนสาธิตมหาวิทยาลัยรามคำแหง (ฝ่ายประถม) ระดับมัธยมศึกษาจาก โรงเรียนบดินทรเดชา (สิงห์ สิงหเสนี) และ สำเร็จการศึกษาในระดับปริญญาตรีจาก คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ภาควิชา วิศวกรรมดนตรีและสื่อประสม เกียรตินิยมอันดับสอง
ภณได้เริ่มเข้าสู่วงการบันเทิงผ่านการชักชวนของผู้จัดการ ด้วยความมีบุคลิกที่โดดเด่น พ่วงดีกรีเดือนคณะวิศวกรรมศาสตร์ เดือนสถาบัน อีกทั้งยังเป็นผู้อัญเชิญพระมหาพิชัยมงกุฎ และนอกจากนี้ยังเคยได้รับรางวัลขวัญใจช่างภาพชาย จากการประกวด “หนุ่มสาวดาวเมขลา 2556” และ ได้รับรางวัลชนะเลิศหนุ่มว้าว ในการประกวด "มิเนเร่ สาววิ้ง หนุ่มว้าว ปี2 (2558)" โดยมีผลงานการแสดงเรื่องแรกคือ สายลับจับแอ๊บ
โทรทัศน์ในประเทศรัสเซีย
โทรทัศน์เป็นช่องทางรับข่าวสารที่ได้รับความนิยมมากที่สุดในรัสเซีย โดย 74% ของประชากรรับชมโทรทัศน์ช่องจากในประเทศเป็นประจำและ 59% รับชมช่องโทรทัศน์จากต่างประเทศ เมื่อรวมกันแล้วจะมีช่องโทรทัศน์ประมาณ 3300 ช่องโดยมีอยู่ 3 ช่องที่แพร่กระจายสัญญาณไปทั่วประเทศ (ประมาณ 90% ของพื้นที่ในประเทศเช่น ช่องหนึ่งรัสเซีย, รัสเซีย-1 และ NTV
ช่วงระหว่างปี ค.ศ.1941 ถึง 1945 โทรทัศน์ถูกระงับการออกอากาศเนื่องจากการบุกครองสหภาพโซเวียตของนาซีเยอรมนี โดยช่วงต้นปีนั้นรายการโทรทัศน์ส่วนใหญ่จะเสนอเกี่ยวกับชีวิตประจำวันในสหภาพโซเวียต, วัฒนธรรม และ กีฬา
ในช่วงคริสต์ทศวรรษ 1960 ช่องรายการที่ 2 ก็ได้ก่อตั้งขึ้นโดยสัญญาณจะครอบคลุมเมืองมอสโกเป็นส่วนใหญ่แต่ก็มีการครอบคลุมในเลนินกราด, เทือกเขายูรัล และ ยูเครน ซึ่งแต่ละสาธารณรัฐหรือภูมิภาคก็มีสถานีโทรทัศน์เป็นของตนเองด้วย
ในช่วงคริสต์ทศวรรษ 1970-80 โทรทัศน์กลายเป็นช่องทางรับข่าวสารที่โดดเด่นที่สุดในประเทศ ในปี ค.ศ.1988 ประมาณ 75 ล้านครอบครัวมีเครื่องรับโทรทัศน์ไว้ในบ้านและมีประชากรที่รับชมโทรทัศน์โดยประมาณ 93% โดยฐานการเผยแพร่สัญญาณโทรทัศน์ส่วนใหญ่จะมาจากมอสโก
คู่ฟัด อัดเต็มสปีด
คู่ฟัด อัดเต็มสปีด () เป็นละครโทรทัศน์อเมริกาที่สร้างขึ้นในปี พ.ศ. 2559 ออกอากาศในปี พ.ศ. 2560 โดยมีเนื้อเรื่องมาจาก ภาพยนตร์ไตรภาคคู่ใหญ่ฟัดเต็มสปีด ที่ เฉินหลง และ คริส ทักเกอร์ แสดงนำ นำแสดงโดย จัสติน ไฮร์, จอน ฟู ออกอากาศในประเทศไทยทางช่อง โมโน 29 มาก่อนในปี พ.ศ. 2559 ปัจจุบันกลับมาออกอากาศซ้ำอีกครั้งในช่อง โมโนพลัส
จากภาพยนตร์ไตรภาคชื่อดังสู่ซีรี่ส์จอแก้ว ซึ่งมีเนื้อเรื่องกล่วถึงเรื่องราวของความแตกต่างอย่างสุดขั้วของสองเจ้าหน้าที่ตำรวจที่ต้องมาทำงานร่วมกัน คนหนึ่งเป็นตำรวจฮ่องกง ชอบทำทุกอย่างตามตำราที่สุดต้องมาร่วมมือกับตำรวจชาวอเมริกัน แห่งสำนักงานตำรวจ LA แต่ทั้งสองกลับซี้กันจนกลายเป็นคู่หูคู่ฮาได้อย่างไม่น่าเชื่อ
เวอร์ซาชีออนเดอะฟลอร์
เวอร์ซาชีออนเดอะฟลอร์ () เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม "ทเวนตีฟอร์แครัตแมจิก" (ค.ศ. 2016) เพลงนี้ได้รับการเปิดทางวิทยุครั้งแรกในวันที่ 13 มิถุนายน ค.ศ. 2017 โดยเป็นซิงเกิลที่ 3 จากอัลบั้มในสหรัฐอเมริกา แทร็กดั้งเดิมออกจำหน่ายเป็นซิงเกิลเพื่อโฆษณาประชาสัมพันธ์โดย แอตแลนติกเรเคิดส์ ในวันที่ 4 พฤศจิกายน ค.ศ. 2016 สำหรับดิจิตอลดาวน์โหลด และสตรีมมิง เพลงนี้ประพันธ์คำร้องโดย มาส์ กับนักประพันธ์เพลงที่ร่วมงานบ่อย ๆ คือ Philip Lawrence, Brody Brown และ James Fauntleroy โดยมี Shampoo Press & Curl ทำหน้าที่เป็นโปรดิวเซอร์
วิลล์ โรบินสัน จากนิตยสารเอนเตอร์เทนเมนต์วีกลี เปรียบเทียบเพลงกับ "เว็นไอวอสยัวร์แมน" ที่สังเกตเห็นว่า "Versace on the Floor" เป็นเพลงที่โหยหาน้อย และมี่ความโรแมนติกมากขึ้น กว่าในแทร็คอัลบั้ม "Unorthodox Jukebox"
ความคิดเห็นจากนิตยสาร GQ ว่าเป็นเพลงเสียง "slow-jam throwback" ที่เหมือนเพลงจากยุค 90 โดยได้แรงบันดาลใจมาจาก บอยซ์ทูเมน และพบว่ามีเนื้อเพลงที่เกี่ยวกับเพศสัมพันธ์ โดยถูกกล่าวว่าเป็นเพลง อาร์แอนด์บีร่วมสมัย
มิวสิกวิดีโอ "Versace on the Floor" เผยแพร่ครั้งแรกในวันที่ 13 สิงหาคม ค.ศ. 2017 และมีนักแสดง นักร้อง และนักเต้นหญิงชาวอเมริกันมาร่วมแสดง คือ Zendaya
มาส์ ได้แสดงสดเพลง "Versace on the Floor" ในงานบิลบอร์ดมิวสิคอวอร์ดส 2017
ในวันที่ 27 มิถุนายน ค.ศ. 2017 เวอร์ชันนี้ถูกรีมิกซ์โดย เดวิด เกตตา และออกจำหน่ายทั่วโลก นอกจากนี้ยังได้รับการเปิดในสถานีวิทยุในอิตาลี
สกรีม (อัลบั้มไมเคิล แจ็กสัน)
สกรีม () เป็นอัลบั้มรวมเพลง โดย นักร้องชาวอเมริกัน ไมเคิล แจ็กสัน วางจำหน่ายในวันที่ 29 กันยายน ค.ศ. 2017 เป็นอัลบั้มเกี่ยวกับธีม ฮาโลวีน
ได้เปิดตัวทีเซอร์ 17 วินาทีในทั้งเพจ Facebook และ YouTube Vevo อย่างเป็นทางการของ Michael Jackson ในวันที่ 6 กันยายน ค.ศ. 2017 หลังจากภาพยนตร์สั้นเรื่อง "Thriller" ปี 1983 ที่จัดแสดงขึ้นที่เมืองเวนิส ประเทศอิตาลี หลังจากนั้นในวันเดียวกัน ได้ประกาศอย่างเป็นทางการ ว่าอัลบั้มนี้จะวางจำหน่ายในที่เรียกว่า "Halloween album" ซึ่งในวันที่ 6 กันยายน (วันเดียวกัน) ได้ปล่อยซิงเกิลเพลง "Blood on the Dance Floor x Dangerous (The White Panda Mash-Up)" ในรูปแบบดิจิตอลดาวน์โหลด ในวันที่ 29 กันยายน ค.ศ. 2017 ได้ปล่อยซิงเกิลเพลง "Thriller (Steve Aoki Midnight Hour Remix)" ซึ่งเป็นดิจิตอลดาวน์โหลดด้วย แต่อย่างไรก็ตาม รีมิกซ์เพลง Thriller ก็ไม่รวมในอัลบั้มนี้
เจ้าตาก 250 ปี เส้นทางสู่สายอิสรภาพ
เจ้าตาก 250 ปี เส้นทางสู่สายอิสรภาพ เป็นละครโทรทัศน์แนว บทประพันธ์ /บทโทรทัศน์ ของ หนุ่ม บางเดื่อ กำกับการแสดงโดย พันจ่าอากาศเอก สุรศาสตร์ วิเศษลา(หนุ่ม บางเดื่อ) ผลิตโดย บริษัท ไทเกอร์ ทู โปรดักส์ชัน จำกัด โดยผู้จัด ลภัสผลิน ชนะธีรโรจน์ ออกอากาศทุกวันพฤหัสบดี เวลา 20.20 - 21.20 น. ทาง สถานีวิทยุโทรทัศน์กองทัพบก นำแสดงโดย ปราบศักดิ์เดช แสนศึกสะท้าน, มนัส โพธิ์พาน, ปรเมศ สามารถ, นันท์นภัสร ชาลาชัยนันท์ภา และนักแสดงชั้นนำอีกมากมาย เริ่มตอนแรกวันที่ 6 เมษายน พ.ศ. 2560 และออกอากาศเป็นครั้งสุดท้าย เมื่อวันที่ 28 กันยายน พ.ศ. 2560
ประวัติศาสตร์ของสงครามเพโลพอนนีเซียน
ประวัติศาสตร์ของสงครามเพโลพอนนีเซียน (; ) เป็นงานนิพนธ์ทางประวัติศาสตร์ ซึ่งบรรยายถึงเหตุการณ์การสู้รบ และการเมืองระหว่างประเทศในระหว่างสงครามเพโลพอนนีเซียน (431 - 404 ปีก่อนคริสตศักราช) ซึ่งเป็นการสู้รบระหว่าง ฝ่ายสันนิบาตเพโลพอนนีสภายใต้การนำของ สปาร์ตา และฝ่ายสันนิบาตดีเลียนภายใต้การนำของเอเธนส์ ที่กินเวลายาวนานถึง 30 ปี และจบลงด้วยความพ่ายแพ้ของนครเอเธนส์ ซึ่งนำไปสู่การล่มสลายของสันนิบาตดีเลียน และเป็นจุดสิ้นสุดยุครุ่งเรืองของเอเธนส์ งานนิพนธ์นี้ถูกประพันธ์ขึ้นโดย ทิวซิดิดีส นักประวัติศาสตร์ และนักการทหารชาวเอเธนส์ ผู้มีส่วนร่วมในสงครามครั้งนี้โดยตรงในฐานะแม่ทัพ บันทึกเหตุการณ์ความขัดแย้งของทิวซิดิดีส ถือเป็นงานนิพนธ์ทางประวัติศาสตร์ที่มีความสำคัญระดับคลาสสิคมาแต่โบราณ และได้รับการยอมรับอย่างกว้างขวาง ในฐานะงานวิชาการทางประวัติศาสตร์อย่างแท้จริงชิ้นแรกของอารยธรรมตะวันตก
ประวัติศาสตร์ของสงครามเพโลพอนนีเซียนถูกแบ่งออกเป็น 8 เล่มย่อย
ฟุตบอลทีมชาติไทยรุ่นอายุไม่เกิน 17 ปี
ฟุตบอลทีมชาติไทยรุ่นอายุไม่เกิน 17 ปี () เป็นทีมชาติสำหรับรุ่นอายุไม่เกิน 17 ปี และ 16 ปี โดยเป็นตัวแทนประเทศไทยในการแข่งขันฟุตบอลระดับนานาชาติในฟุตบอลโลกเยาวชนอายุไม่เกิน 17 ปี, ฟุตบอลเอเชียเยาวชนอายุไม่เกิน 16 ปี และฟุตบอลอาเซียนชิงแชมป์เยาวชนอายุไม่เกิน 16 ปี ซึ่งอยู่ภายใต้การควบคุมของสมาคมกีฬาฟุตบอลแห่งประเทศไทย ในพระบรมราชูปถัมภ์
ทีมรุ่นนี้เป็นแชมป์เอเอฟซีในปี พ.ศ. 2541 และเป็นแชมป์เอเอฟเอฟสามสมัย รวมถึงผ่านการคัดเลือกเข้าแข่งขันฟุตบอลโลกเยาวชนอายุไม่เกิน 17 ปี ในปี พ.ศ. 2540 และ 2542
7 เป็น 7 ตาย
7 เป็น 7 ตาย (; ในฝรั่งเศสใช้ "Seven Sisters") เป็นภาพยนตร์บันเทิงคดีวิทยาศาสตร์ระทึกขวัญแนวดิสโทเปีย กำกับโดยทอมมี เวียร์โกลา เขียนบทโดยแมกซ์ บอตกินและเคอร์รี วิลเลียมสัน นำแสดงโดยนูมมิ ราเพช, วิลเลม เดโฟและเกลนน์ โคลส
คิงส์แมน รวมพลังโคตรพยัคฆ์
คิงส์แมน รวมพลังโคตรพยัคฆ์ () เป็นภาพยนตร์โลดโผน/สายลับ/ตลก กำกับ, ร่วมอำนวยการสร้างและร่วมเขียนบทโดย แมททิว วอห์น เป็นภาคต่อของ "คิงส์แมน โคตรพิทักษ์บ่มพยัคฆ์" เข้าฉายในสหรัฐอเมริกา วันที่ 22 กันยายน ค.ศ. 2017
หนึ่งปีหลังจากปกป้องโลกจากริชมอนด์ วาเลนไทน์ เอ็กซี สายลับคิงส์แมนอาศัยอยู่กับเจ้าหญิงทิลดาแห่งสวีเดน ผู้เป็นแฟนสาว วันหนึ่งขณะกลับบ้าน เอ็กซีถูกชาร์ลี เฮสเก็ธ อดีตผู้สมัครสายลับคิงส์แมนที่สูญเสียแขนและกล่องเสียงหลังสู้กับเอ็กซีเมื่อปีก่อนดักทำร้าย เอ็กซีหนีรอดไปได้ แต่แขนกลของชาร์ลีสามารถแฮ็กเข้าระบบของคิงส์แมน เมื่อเอ็กซีไปรับประทานอาหารกับพ่อแม่ของเจ้าหญิง เขาพบว่าศูนย์บัญชาการของคิงส์แมนถูกโจมตี ทำให้สายลับคิงส์แมนหลายคนเสียชีวิต
เอ็กซีและเมอร์ลิน ฝ่ายเทคนิกของคิงส์แมนเริ่ม "แผนวันสิ้นโลก" ทั้งสองเดินทางไปที่รัฐเคนทักกี เพื่อพบกับกลุ่ม "สเตตส์แมน" องค์กรสายลับของอเมริกา ที่นั่น เอ็กซีและเมอร์ลินถูกเตกีลา สายลับสเตตส์แมนจับตัวและทั้งสองพบว่าแฮร์รี ฮาร์ตยังมีชีวิตอยู่ แต่สูญเสียความทรงจำจากการถูกยิงที่ศีรษะ ต่อมาเอ็กซีและเมอร์ลินหารือเรื่ององค์กรก่อการร้ายชื่อ "เดอะโกลเดนเซอร์เคิล" กับแชมเปญ หัวหน้ากลุ่มสเตตส์แมน โดยเอ็กซีและวิสกี สายลับสเตตส์แมนอีกคนเริ่มสืบจากคลารา แฟนเก่าของชาร์ลี ด้านฮาร์ตซึ่งยังความจำเสื่อมถูกเอ็กซีขู่ว่าจะยิงสุนัขที่คล้ายกับที่ตนเคยเลี้ยงไว้ทิ้ง ทำให้ความทรงจำของฮาร์ตถูกกระตุ้นและกลับคืนมาในที่สุด
ป็อปปี อดัมส์ หัวหน้ากลุ่มค้ายารายใหญ่ประกาศว่าเธอผสมยาพิษลงในยาที่มีผู้ใช้หลายล้านคนทั่วโลก ซึ่งจะทำให้ผู้ที่ได้รับพิษมีผื่นสีน้ำเงิน มีอาการฟุ้งพล่าน ก่อนจะเป็นอัมพาตและเสียชีวิต โดยเธอจะส่งยาถอนพิษให้แลกกับการที่ประธานาธิบดีสหรัฐประกาศยุติสงครามต่อต้านยาเสพติดและอภัยโทษให้แก่เธอและพรรคพวก ด้านประธานาธิบดีทำทีเป็นยอมรับข้อเสนอแต่สั่งให้กักกันผู้ป่วยทุกคนไว้เพื่อปล่อยให้ตาย เอ็กซี, ฮาร์ตและวิสกีเดินทางไปที่โรงงานผลิตยาถอนพิษในอิตาลีเพื่อขโมยตัวอย่างยา แต่ตัวอย่างยากลับเสียหายหลังปะทะกับคนของป็อปปี ฮาร์ตยิงวิสกีหลังสงสัยว่าเขาอาจเป็นสายลับสองหน้า ด้านเอ็กซีพบว่าเจ้าหญิงทิลดาโทรมาหาด้วยอาการฟุ้งพล่านและมีผื่นสีน้ำเงิน เขาและฮาร์ตจึงต้องรีบหาที่ซ่อนของป็อปปีเพื่อหวังชิงกระเป๋าที่มีคำสั่งส่งยาถอนพิษ
เอ็กซี, ฮาร์ตและเมอร์ลินเดินทางไปที่ฐานของป็อปปีที่อยู่กลางป่าในกัมพูชา โดยเมอร์ลินสละชีวิตตัวเองเพื่อเปิดทางให้เอ็กซีและฮาร์ตบุกเข้าไป ฮาร์ตจัดการกับหุ่นยนต์สุนัขของป็อปปี ส่วนเอ็กซีฆ่าชาร์ลีก่อนที่จะเผชิญหน้ากับป็อปปี เอ็กซีและฮาร์ตฉีดยาพิษใส่ป็อปปีเพื่อให้เธอบอกรหัสก่อนจะถูกปล่อยให้ตาย แต่ก่อนที่ทั้งสองจะป้อนรหัส วิสกีก็เข้ามาขัดขวางโดยเปิดเผยว่าตนเคยสูญเสียคนรักในเหตุยิงกันของผู้ที่ติดยาเสพติด จึงเห็นด้วยกับการที่ปล่อยให้ผู้ที่ติดยาเสียชีวิต เอ็กซีและฮาร์ตจึงร่วมกันสู้กับวิสกีก่อนจะฆ่าเขาได้สำเร็จ และปลดล็อกคำสั่งให้ส่งยาถอนพิษไปทั่วโลก
หลังเหตุการณ์ทั้งหมดยุติ ประธานาธิบดีสหรัฐถูกจับกุมไปดำเนินคดี ด้านแชมเปญประกาศว่ากลุ่มสเตตส์แมนได้เข้าควบรวมโรงกลั่นในสกอตแลนด์เพื่อช่วยฟื้นฟูคิงส์แมน เขายังเสนอตำแหน่งวิสกีที่ว่างอยู่ให้เอ็กซีและฮาร์ต แต่ทั้งสองปฏิเสธเพื่อเปิดทางให้จิงเจอร์ เอล ฝ่ายเทคนิกของสเตตส์แมนรับตำแหน่งนี้ ภาพยนตร์จบลงเมื่อเอ็กซีเข้าพิธีแต่งงานกับเจ้าหญิงทิลดา และเตกีลาย้ายมาที่ลอนดอนเพื่อทำงานให้กับคิงส์แมน
ปมรักสลับหัวใจ
ปมรักสลับหัวใจ เป็นละครโทรทัศน์ไทย แนวดราม่า ผลิตโดย บริษัท เอพลัส โปรดักชั่น จำกัด โดยผู้จัด บุณฑณิก บูลย์สิน บทประพันธ์โดย อัปสรา เขียนบทโทรทัศน์โดย สุมินตา สุภาผล กำกับการแสดงโดย บุญชู พิทักษ์เลิศสกุล นำแสดงโดย แอนดริว เกร้กสัน, ฑิฆัมพร ฤทธิ์ธาอภินันท์ และนักแสดงชั้นนำอีกมากมาย
เป็นเรื่องของสองฝาแฝด เตชิต - เตชินท์ ( แอนดริว เกร้กสัน ) ที่มีปมในวัยเด็กและนิสัยต่างกันสุดขั้ว คนพี่ร่าเริง เจ้าสำราญ คนน้องเงียบขรึม ระวังตัว แต่ก็เป็นพี่น้องที่รักกันมาก แต่กลับเกิดปัญหาเมื่อทั้งคู่ตกหลุมรักผู้หญิงคนเดียวกันคือ คนางค์ ( เชียร์ ฑิฆัมพร ) แถมฝ่ายหญิงยังเข้าใจผิดว่าคนที่เคยช่วยชีวิตตัวเองและรักแรกของเธอคือ เตชิต แต่จริงๆ แล้วเป็น เตชินท์ จนเกิดรักสามเส้าขึ้น ก่อน เตชิตจะรู้ความจริงว่าชายในดวงใจของหญิงที่รักไม่ใช่ตัวเอง เขาจะตัดสินใจอย่างไร ในเมื่อที่ผ่านมาเขาเสียสละทุกอย่างได้เพื่อน้องชาย แต่ยกเว้นเพียงเรื่องเดียวคือเรื่องของคนางค์ และเตชินท์จะกล้าพอที่จะบอกความจริงกับคนางค์หรือไม่ว่าตนคือคนที่ช่วยชีวิตเธอ เรื่องราวความรักของเขาทั้ง 3 คน จะลงเอยอย่างไร ติดตามชมละคร ปมรักสลับหัวใจ ได้ทางสถานีโทรทัศน์ช่อง 8 ในเร็ว ๆ นี้
ตราบธุลีดิน
ตราบธุลีดิน เป็นซิงเกิลลำดับที่ 3 ของพิษณุ บุญยืน (ปู่จ๋าน ลองไมค์) ประพันธ์คำร้องและทำนองโดยอรลลินทร์ ปุญยวัฒนานนท์ มีเนื้อหาเกี่ยวกับความรักและความใคร่ เมื่อมีความรักแล้วแม้ไม่มีทรัพย์สินเงินทองมากมายแต่ก็จะอยู่กันไปจนแก่ชรา เพลงนี้วางจำหน่ายเมื่อเดือนกันยายน พ.ศ. 2559
แต่ด้วยเนื้อหาที่หยาบคาย พบคำหยาบถึง 4 คำ จึงถูกคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) สั่งห้ามเผยแพร่ในสื่อต่างๆ อย่างเด็ดขาด แต่ต่อมายุติคำสั่งดังกล่าว
เพลงนี้ติดชาร์ตอันดับ 2 จากการสำรวจของดุสิตโพล
ทั้งนี้ ปัณฑพล ประสารราชกิจ (โอม ค็อกเทล) ได้นำเพลงนี้ไปขับร้องในรายการ The Mask Singer หน้ากากนักร้อง ซีซันที่ 2 ในรอบ Semi-Final ของ Group C ซึ่งยิ่งทำให้เป็นการตอบรับชื่อเสียงครั้งใหญ่ จนกลายเป็นสุดยอดคลิปวิดีโอที่ได้รับความนิยมสูงสุดประจำปี พ.ศ. 2560 ของยูทูบ ส่วนสุพรรณษา เวชกามา (ลำไย ไหทองคำ) ก็นำไปขับร้องใหม่และได้รับความนิยมถึง 3,000,000 วิว
ประวัติศาสตร์เยอรมนี (ค.ศ. 1945–1990)
จากความพ่ายแพ้ของนาซีเยอรมนีในสงครามโลกครั้งที่สอง เยอรมนีก็ได้ถูกแบ่งออกเป็น 2 ส่วน คือฝั่งตะวันออกและฝั่งตะวันตก และเยอรมนีต้องเสียค่าปฏิกรรมสงครามโดยการเสียดินแดนทางตะวันออกของประเทศให้แก่โปแลนด์และสหภาพโซเวียต ในช่วงท้ายของสงครามมีชาวเยอรมนีพลัดถิ่นถึง 8,000,000 คน ส่วนใหญ่ถูกใช้แรงงานและเป็นนักโทษ มีประมาณ 400,000 คนรอบค่ายกักกันอันเข้มงวด ที่รอดชีวิตจากประชาชนจำนวนมากที่เสียชีวิตจากความอดอยาก สภาวะอันโหดเหี้ยม ฆาตกรรม หรือการทำงานที่หนักเกินไปจนมีอันตรายถึงแก่ชีวิต กว่า 10 ล้านผู้ลี้ภัยที่พูดภาษาเยอรมันได้เข้ามาในเยอรมนีจากประเทศอื่น ๆ ในยุโรปกลางและยุโรปตะวันออก ส่วนชาวเยอรมัน 9,000,000 คนถูกจับเป็นเชลยศึก และถูกใช้แรงงานเป็นเวลาหลายปีเพื่อให้ชดใช้ความเสียหายให้กับเยอรมนีที่แพ้สงคราม และอุปกรณ์อุตสาหกรรมบางชิ้นก็ถูกใช้เป็นค่าปฏิกรรมสงคราม
ในช่วงสงครามเย็น เยอรมนีถูกแบ่งเป็น 2 ส่วน คือส่วนของฝ่ายสัมพันธมิตรทางฝั่งตะวันตก และส่วนของสหภาพโซเวียตทางฝั่งตะวันออก ส่วนรัฐบาลเยอรมนีได้เสียงเพียงเล็กๆ น้อยๆ เท่านั้น จนกระทั่ง ค.ศ. 1949 เมื่อมีการก่อตั้งสองรัฐเกิดขึ้น ได้แก่
หลังจากได้ประสบกับความมหัศจรรย์ในการพัฒนาเศรษฐกิจในปี ค.ศ. 1955 เยอรมนีตะวันตกกลายเป็นประเทศที่เจริญรุ่งเรืองทางเศรษฐกิจมากที่สุดในยุโรป ภายใต้การนำของ คอนราด อเดเนาร์ นายกรัฐมนตรี และเยอรมนีตะวันตกก็สร้างความสัมพันธ์อันแข็งแกร่งกับฝรั่งเศส สหรัฐ และอิสราเอล นอกจากนี้เยอรมนีตะวันตกยังได้เข้าร่วมเป็นสมาชิกขององค์การสนธิสัญญาป้องกันแอตแลนติกเหนือ (นาโต) และประชาคมเศรษฐกิจยุโรป (ภายหลังได้กลายเป็นสหภาพยุโรป) ขณะที่เศรษฐกิจของเยอรมนีตะวันออกหยุดนิ่ง เพราะส่วนใหญ่จัดขึ้นเพื่อตอบสนองความต้องการของสหภาพโซเวียต โดยมีสายลับคอยควบคุมอย่างแน่นหนาบริเวณกำแพงเบอร์ลินที่สร้างขึ้นในปี ค.ศ. 1961 ไม่ให้ผู้ลี้ภัยเดินทางไปยังเยอรมนีตะวันตก เยอรมนีกลับมารวมชาติอีกครั้งในปี ค.ศ. 1990 จากการยุบพรรคเอกภาพสังคมนิยมเยอรมนีที่ปกครองเยอรมนีตะวันออก
ในการประชุมพ็อทซ์ดัม ในวันที่ 17 กรกฎาคม - 2 สิงหาคม ค.ศ. 1945 หลังจากเยอรมนีประกาศยอมแพ้ในสงครามโลกครั้งที่สองอย่างไม่มีเงื่อนไขเมื่อวันที่ 8 พฤษภาคม ค.ศ. 1945 ฝ่ายสัมพันธมิตรได้แบ่งดินแดนนาซีเยอรมนีออกเป็น 4 ส่วน มอบให้ 4 ประเทศไปปกครอง ได้แก่ฝรั่งเศส ปกครองดินแดนทางตะวันตกเฉียงใต้ สหราชอาณาจักรปกครองดินแดนทางตะวันตกเฉียงเหนือ สหรัฐปกครองดินแดนตอนใต้ และสหภาพโซเวียต ปกครองภาคตะวันออก พวกเขามุ่งหน้าไปทางตะวันออกโดยใช้เส้นพรมแดนออเดอร์-นีสเซ ที่พ็อทซ์ดัม 4 ดินแดนเหล่านี้เรียกอีกอย่างคือ "เยอรมนีภายใต้การยึดครองของสัมพันธมิตร" และประเทศฝ่ายสัมพันธมิตรทั้ง 4 ประเทศใช้สิทธิจากอำนาจอธิปไตยที่พวกเขามีอยู่ในขณะนั้นอ้างว่าเยอรมนียอมรับในหลักการส่งดินแดนนาซีเยอรมนีบางส่วนรวมทั้งดินแดนทางตะวันออกให้กับโปแลนด์และสหภาพโซเวียตในอนาคต พื้นที่ภาคตะวันออกของเยอรมนีบางส่วนจึงอยู่ภายใต้การปกครองของโปแลนด์และสหภาพโซเวียตจนกระทั่งสนธิสัญญาว่าด้วยการตกลงขั้นสุดท้ายเกี่ยวกับดินแดนเยอรมนีถูกบังคับใช้ แต่ความจริงแล้วดินแดนพวกนี้จัดเป็นส่วนหนึ่งของรัฐอธิปไตยของพวกเขาทันที
นอกจากนี้ ภายใต้ประกาศเบอร์ลินของฝ่ายสัมพันธมิตร ดินแดนที่เคยเป็นนาซีเยอรมนีเดิมก็จะถือว่าเป็นพื้นที่ภายในพรมแดนของแต่ละประเทศตั้งแต่วันที่ 31 ธันวาคม ค.ศ. 1937 ทั้งนี้ การขยายดินแดนนาซีทั้งหมดตั้งแต่ปี ค.ศ. 1938 - 1945 ถือเป็นการปฏิบัติที่ผิดของเยอรมนีโดยอัตโนมัติ ดังนั้น การขยายตัวดังกล่าวประกอบด้วยสันนิบาตชาติที่ปกครองนครรัฐดันซิก
ลอราเซแพม
ลอราเซแพม (Lorazepam) หรือชื่อทางการค้าคือ อะทีแวน (Ativan) เป็นยากลุ่มเบ็นโซไดอาเซพีน ใช้เพื่อรักษาโรควิตกกังวล, การนอนไม่หลับ ตลอดจนกลุ่มอาการชักอย่าง ภาวะชักต่อเนื่อง, โรคสั่นเพ้อเหตุขาดสุรา และอาการคลื่นไส้-อาเจียนจากการให้เคมีบำบัด ยาลอราเซแพมอาจถูกใช้กับผู้ป่วยที่มีภาวะเสียความจำ และใช้เป็นยานอนหลับสำหรับผู้ป่วยที่เครื่องช่วยหายใจ อาจมีการยานี้เพื่อรักษาผู้ป่วยโรคซึมเศร้า แต่ส่วนใหญ่แล้วมักนิยมใช้ยามิดาโซแลมมากกว่า นอกจากนี้ อาจมีการใช้ลอราเซแพมเป็นยาควบคู่ในการรักษากลุ่มภาวะกล้ามเนื้อหัวใจขาดเลือดเฉียบพลันจากการเสพโคเคน สามารถรับยานี้ได้โดยวิธีรับประทาน, ฉีดเข้าหลอดเลือดดำ, ฉีดเข้ากล้ามเนื้อ การฉีดหนึ่งครั้งสามารถออกฤทธิได้ทั้งวัน ผู้รับยาโดยวิธีฉีดควรอยู่ภายใต้การดูแลอย่างใกล้ชิด
ผลข้างเคียงจากการใช้ยาได้แก่อาการอ่อนแรง, ง่วงนอน, ความดันเลือดต่ำ และลดอัตราการหายใจ การใช้ยาในผู้ป่วยโรคซึมเศร้าอาจเพิ่มความเสี่ยงการฆ่าตัวตาย การใช้ยาในระยะยาวอาจก่อให้เกิดการเสพติด การหยุดการใช้ยาอย่างกะทันหันในผู้ที่ใช้ยาระยะยาวอาจก่อให้เกิดอาการกระวนกระวาย, สั่นเพ้อ, สับสน, อาเจียน อาการข้างเคียงที่แสดงในผู้สูงอายุมักแย่กว่าที่แสดงในคนหนุ่ม นอกจากนี้ การใช้ลอราเซแพมยังอาจเป็นสาเหตุที่ทำให้ผู้สูงอายุล้มจนกระดูกสะโพกหัก ด้วยเหตุเหล่านี้ แพทย์จึงมักแนะนำให้ผู้ป่วยใช้ยานี้เป็นเวลาราว 2 สัปดาห์ และเต็มที่ไม่เกิน 4 สัปดาห์
ลอราเซแพมได้รับการจดสิทธิบัตรในค.ศ. 1963 และเริ่มวางจำหน่ายในสหรัฐอเมริกาในค.ศ. 1977 ยานี้ได้ขึ้นทะเบียนเป็นยาหลักขององค์การอนามัยโลก ปัจจุบันมีวางจำหน่ายเป็นยาสามัญ ในปี 2011 มีการสั่งจ่ายยาลอราเซแพมมากกว่า 28 ล้านครั้งในสหรัฐ ถือเป็นยาในกลุ่มเบ็นโซไดอาเซพีนที่ถูกสั่งจ่ายมากที่สุดรองจากอัลปราโซแลม
พระราชพิธีบรมราชาภิเษก พระบาทสมเด็จพระปกเกล้าเจ้าอยู่หัว
ภาพยนตร์ข่าวเรื่อง "พระราชพิธีบรมราชาภิเษก พระบาทสมเด็จพระปกเกล้าเจ้าอยู่หัว" เป็นภาพยนตร์ข่าวซึ่งผลิตโดยกองภาพยนตร์เผยแผ่ข่าว กรมรถไฟหลวง จัดทำขึ้นโดยได้รับพระบรมราชานุญาตเพื่อจำหน่ายแก่ผู้สนใจเก็บไว้เป็นที่ระลึก รายละเอียดของภาพยนตร์ชุดนี้เป็นการบันทึกเหตุการณ์ในพระราชพิธีบรมราชาภิเษกของพระบาทสมเด็จพระปกเกล้าเจ้าอยู่หัวเมื่อปลายปี พ.ศ. 2468 นับเป็นครั้งแรกที่มีการบันทึกภาพยนตร์พระราชพิธีสำคัญตามโบราณราชประเพณีของไทย
ทั้งนี้ วันที่มีการบันทึกภาพยนตร์ข่าวพระราชพิธีบรมราชาภิเษกในครั้งนั้นมีทั้งหมด 4 วัน ได้แก่ภาพยนตร์ข่าวเรื่องนี้เป็นภาพยนตร์เงียบ ระบบภาพขาว-ดำ แทรกคำบรรยายระหว่างภาพ (intertitle) เพื่อบรรยายเหตุการณ์ต่าง ๆ ที่ปรากฏในภาพยนตร์ข่าว โดยจัดทำเป็นคำบรรยายภาษาไทยและภาษาอังกฤษ มีความยาวในการฉาย 11 นาที 8 วินาที ปัจจุบันฟิล์มต้นฉบับของภาพยนตร์ข่าวเรื่องนี้ได้รับการอนุรักษ์โดยหอภาพยนตร์ (องค์การมหาชน)
หอภาพยนตร์ได้จัดให้ภาพยนตร์ข่าวเรื่องนี้เป็น 100 ภาพยนตร์ไทยที่คนไทยควรดู เมื่อปี พ.ศ. 2548 และขึ้นทะเบียนเป็นมรดกภาพยนตร์ของชาติในโครงการขึ้นทะเบียนมรดกภาพยนตร์ของชาติ ครั้งที่ 1 เมื่อปี พ.ศ. 2554
จีน่า เดอซูซ่า
จีน่า เดอซูซ่า (อังกฤษ: Gena Desouza) หรือชือเล่น จีน่า เป็นนักร้อง และนักแสดงหญิงชาวไทย ลูกครึ่งสัญชาติไทย-โปรตุเกส เป็นที่รู้จักจากการประกวดโครงการ "MBO THE AUDITION หน้าใหม่ พร้อมเกิด" ของค่ายMBO ในเครือจีเอ็มเอ็ม แกรมมี่ และมีซิงเกิลเดี่ยวอย่างเป็นทางการในชื่อเพลง "จริงๆมันก็ดี"
จีน่า เดอซูซ่า (Gena Desouza) มีชื่อจริงว่า ณัฐชา เดอซูซ่า (ชื่อเล่น: จีน่า หรือ จีน่า ดี) เกิดเมื่อวันที่ 2 พฤษภาคม พ.ศ. 2540 ส่วนสูง 160 เซนติเมตร น้ำหนัก 44 กิโลกรัม เชื้อชาติ ไทย-โปรตุเกส บิดาเป็นชาวโปรตุเกส ส่วนมารดาเป็นชาวไทย เป็นนักร้อง และนักแสดงหญิงชาวไทย ภายใต้สังกัด เอ็มบีโอทีนเอ็นเตอร์เทนเมนต์คอมมิวนิตี ซึ่งอยู่ในเครือ จีเอ็มเอ็ม แกรมมี่
จุดเริ่มต้นในวงการเพลงของ "จีน่า ดี" นั้น เริ่มต้นจากการโคเวอร์เพลงลงในโซเชียลแคม จากนั้นก็มีทีมงานของสังกัด Classy Records มาเห็นเข้า จึงถูกทาบทามให้มาร้องเพลงลงอัลบั้ม "Matters in February " เมื่อปีพ.ศ. 2556 โดยขับร้องในเพลง "อาย"
จากนั้นได้เข้าประกวดโครงการ "MBO THE AUDITION หน้าใหม่ พร้อมเกิด" โดยจีน่านั้นเลือกอยู่ทีม Sis Four ศกลรัตน์ วรอุไร ภายหลังได้เป็นหนึ่งในศิลปินภายใต้สังกัด MBO ในเครือจีเอ็มเอ็ม แกรมมี่ และมีผลงานละครซีรีส์ในหลายๆเรื่อง ต่อมา จีน่า ดี. ได้มีซิงเกิลเดี่ยวของตนเองอย่างเป็นทางการในชื่อเพลง "จริงๆมันก็ดี"
ด้านการศึกษา จบการศึกษาระดับมัธยมศึกษาจาก โรงเรียนมาแตร์เดอีวิทยาลัย ปัจจุบันเข้ารับการศึกษาระดับอุดมศึกษา ชั้นปีที่ 3 คณะนิเทศศาสตร์ ภาควิชาการโฆษณา มหาวิทยาลัยกรุงเทพ
สงครามสหสัมพันธมิตรครั้งที่สี่
สงครามสหสัมพันธมิตรครั้งที่สี่ () เป็นสงครามในปีค.ศ. 1806 ถึง 1807 ระหว่างฝ่ายสหสัมพันธมิตรที่นำโดยปรัสเซียและรัสเซียเพื่อต่อต้านการเรืองอำนาจของนโปเลียนที่ 1 แห่งฝรั่งเศส ซึ่งฝรั่งเศสกำลังอยู่ในช่วงฮึกเหิมหลังจากพึ่งมีชัยในสงครามสหสัมพันธมิตรครั้งที่สาม สงครามครั้งนี้จบลงที่นโปเลียนชนะฝ่ายสหสัมพันธมิตรอย่างขาดลอย ทำให้ปรัสเซียต้องสูญเสียดินแดนกว่าครึ่งหนึ่งแก่ฝรั่งเศส และทำให้รัสเซียหันมาจับมือเป็นพันธมิตรกับฝรั่งเศส
ด็อกเตอร์คนที่สิบสอง
ด็อกเตอร์คนที่สิบสองคือร่างที่สิบสองของตัวละครเดอะด็อกเตอร์ ซึ่งเป็นตัวเอกของซีรีส์บันเทิงคดีวิทยาศาสตร์"ดอกเตอร์ฮู"ของสถานีโทรทัศน์บีบีซี แสดงโดยปีเตอร์ คาพาลดี นักแสดงชาวสก็อต
ออทิซึมสเปกตรัม
ออทิซึมสเปกตรัมคือกลุ่มของภาวะต่างๆ ที่ถูกกำหนดว่าเป็นโรคของระบบประสาทและพัฒนาการตาม DSM-5 ที่เผยแพร่เมื่อ ค.ศ. 2013 โดยผู้ป่วยจะต้องมีอาการหลัก 2 อย่าง ได้แก่ บกพร่องในด้านการสื่อสารทางสังคมและปฏิสัมพันธ์ทางสัมคม และ มีพฤติกรรม ความสนใจ หรือกิจกรรม ที่จำกัด และเป็นแบบแผนซ้ำๆ
ตาม DSM-5 โรคออทิซึมสเปกตรัมจะนับรวมโรคต่างๆ ที่เคยกำหนดไว้ใน DSM-IV-TR ได้แก่ โรคออทิซึม กลุ่มอาการแอสเพอร์เกอร์ ความผิดปกติของพัฒนาการที่กระจายไปทุกด้าน (pervasive developmental disorder) และไชลด์ฮูด ดิสอินทีเกรทีฟ ดิสออร์เดอร์
ริโกะ ทาชิบานะ
ริโกะ ทาชิบานะ เกิดใน โตเกียว เมื่อวันที่ 10 พฤศจิกายน ค.ศ. 1984. ทาชิบานะเป็นนักแสดงหญิงที่มีความความสูงถึง 172 เซนติเมตร (ประมาณ 5' 8") ซึ่งความสูงที่แท้จริงของเธออยู่ที่ 168 เซนติเมตร (5' 6"). ส่วนตัวแล้วเธอไม่ค่อยชอบรูปสูงโปร่งของเธอเท่าไหร่ เธอบอกว่าเธอคิดเสมอว่าผู้ชายมักจะสนใจสาวตัวเล็กๆน่ารักๆมากกว่า." เช่น ความสัมพันธ์ที่ลึกซึ้งกับมนุษย์เงินเดือน อายุประมาณ 30 ปี, เขาถ่ามเธอว่า ต้องการให้ช่วยอะไรไหม, และเธอบอกกับเขาว่า "Good boy, good boy."
เช่นเดียวกับดาราเอวีหลายๆคนเธอถูกแมวมองค้นพบจากย่านชินจุกุ ในขณะที่เธอกำลังเดินช็อปปิ้ง เธอเข้าวงการเอวีครั้งแรกเมื่อ ค.ศ. 2003 โดยออกผลงานชิ้นแรกของค่ายฮิบิโนะ เอวีซีรีส์เรื่อง "Women Taller Than 170 cm" ที่ออกจำหน่ายในเดือนพฤศจิกายน ปี 2003 แล้วก็โด่งดังเป็นพลุแตกทันทีด้วย
ความสูงและรูปร่างที่เป็นเอกลักษณ์ของเธอ เธอมีฉายาที่ได้จากแฟนๆว่า Riko-pin เธอแสดงมาแล้วแทบจะทุกแนวทุกบทบาท แต่บทบาทที่เธอชอบที่สุดคือแนว "Older Sister" และ "Perverted Woman"
หลังจาก 4 ปีในชีวิตการแสดงกับผลงานแสดงกว่า 200 เรื่อง เธอสัญญากับแฟนๆว่าจะยังไม่เลิกแสดงและจะให้ความสุขกับแฟนๆต่อไป เธอถึงกับกล่าวบนโพเดี่ยมในงานประกาศรางวัลนักแสดงภาพยนตร์ลามกอนาจารไว้ว่า "ฉันยังคงต้องการทำให้ผู้คน Orgasm เสมอ ดังนั้นทำไมล่ะที่เราจะไม่ Orgasm ด้วยกันต่อไปอีก"
ในปีค.ศ. 2012 เธอได้รับการคัดเลือกจากการสำรวจโพลล์ของ DMM นักแสดงหนังเอวีที่ดีที่สุด 100 คน เพื่อเป็นการฉลองครบรอบการก่อตั้งบริษัทคัดเลือกนักแสดงเอวีในญี่ปุ่นครบ 30 ปี. สึโบะมิ ได้รับการโหวตเป็นอันดับที่ 39 ทาชิบานะได้ออกจากประเทศญี่ปุ่นพร้อมกับแฟนของเธอ; ในปีเดียวกันนั้น สำนักข่าวออนไลน์ในไต้หวัน ได้จัดอันดับนักแสดงเอวีญี่ปุ่น ทาชิบานะ ติดหนึ่งในสิบอันดับ.
เจ้าหญิงโนราแห่งลิกเตนสไตน์
เจ้าหญิงโนราแห่งลิกเตนสไตน์ ()
เจ้าหญิงโนราเป็นพระราชธิดาพระองค์เดียวในเจ้าชายฟรันทซ์ โยเซ็ฟที่ 2 แห่งลิกเตนสไตน์ และเคาน์เตสจอร์จจีนา ฟอน วิลเซค ประสูติเมื่อวันที่ 31 ตุลาคม พ.ศ. 2497 ซึ่งทรงดำรงพระอิสริยศเป็น สมเด็จเจ้าฟ้าหญิงโนราแห่งลิกเตนสไตน์ มีพระเชษฐาและพระอนุชาดังนี้
เจ้าหญิงโนราทรงจบการศึกษา ณ มหาวิทยาลัยเจนีวา และทรงเข้ารับการศึกษาระดับอุดมศึกษา ณ สถาบันบัณฑิตศึกษาด้านการพัฒนาระหว่างประเทศและการพัฒนา กรุงโตเกียว ประเทศญี่ปุ่น พระองค์ทรงานธนาคารโลก และทรงงานสถาบันระหว่างประเทศเพื่อสิ่งแวดล้อมและการพัฒนา พระองค์ทรงสามารถรับสั่งภาษาฝรั่งเศส ภาษาสเปน ภาษาอังกฤษ ภาษาเยอรมันได้ดี
พระองค์ได้รับการแต่งตั้งเป็นคณะกรรมการโอลิมปิกสากล ในปี พ.ศ. 2527 ทั้งนี้ยังทรงเป็นพระธานกิตติมศักดิ์สภาลูกเสือแห่งลิกเตนสไตน์ตั้งแต่ปี พ.ศ. 2516  - พ.ศ. 2532
พระองค์เข้าพิธีเสกสมรสกับบิเซนเต ซาร์โตริอุส เมื่อวันที่ 11 มิถุนายน พ.ศ. 2531 ซึ่งพระองค์และพระสวามีได้รับพระราชทานบรรดาศักดิ์เป็น มาเชอนิสแห่งมาริญโญ โดยมีพระธิดาร่วมกัน 1 คน คือ
หลังจากสมรสแล้ว เจ้าหญิงโนราก็ได้ประทับในลิกเตนสไตน์เป็นส่วนใหญ่ ทั้งนี้พระองค์ยังทรงเป็นพระมารดาทูลหัวให้กับเจ้าหญิงเลติเชีย มาเรียแห่งเบลเยียม อาร์ชดัชเชสแห่งออสเตรีย-เอสเต พระธิดาใน เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต
สวยประหาร
สวยประหาร เป็นละครโทรทัศน์แนวโรแมนติก-แอ็คชั่น-ดราม่า บทประพันธ์ของ วรการ บทโทรทัศน์โดย วโรดม กำกับการแสดงโดย รฤกฤกษ์ กัลย์จาฤกนิรัตติศัย กัลย์จาฤก ผลิตโดย THAI TV ออกอากาศทุกวัน เวลา น. ทาง THAI TV นำแสดงโดย สราวุธ มาตรทอง, ศุภักษร เรืองสมบูรณ์ และนักแสดงชั้นนำอีกมากมาย เริ่มตอนแรกวันที่ พ.ศ. 2558–พ.ศ. 2558
สตูดิโอภาพยนตร์สารคดีกลางรัสเซีย
สตูดิโอภาพยนตร์สารคดีกลางรัสเซีย () หรือชื่อในยุคของสหภาพโซเวียตคือ สตูดิโอภาพยนตร์สารคดีกลาง () เป็นสตูดิโอภาพยนตร์สารคดีของสหภาพโซเวียต และรัสเซีย เป็นสตูดิโอถ่ายทำสารคดี และ ภาพยนตร์ข่าวที่ใหญ่ที่สุดของสหภาพโซเวียต มีที่ตั้งหลักที่กรุงมอสโก
ในยุคของสหภาพโซเวียต สตูดิโอภาพยนตร์สารคดีกลาง ผลิดภาพยนตร์ข่าว ดังต่อไปนี้:
ฮาลีมะฮ์ ยากบ
ฮาลีมะฮ์ ยากบ (; ยาวี: , เกิด 23 สิงหาคม พ.ศ. 2497) เป็นประธานาธิบดีคนที่แปดและคนปัจจุบันของสิงคโปร์มีเชื้อสายมาเลย์ และ อินเดีย  แต่งงานกับ โมฮัมเหม็ดอับดุลลาห์ (Alhabshee) ซึ่งมีเชื้อสายอาหรับ มีบุตร 5 คน
“มาดามฮาลิมะฮ์” จบการศึกษาจาก โรงเรียน Tanjong Katong Girls ‘School และสำเร็จการศึกษาจากมหาวิทยาลัยสิงคโปร์ ระดับ LLB (Hons) จบปริญญา LLM ที่ มหาวิทยาลัยแห่งชาติสิงคโปร์ ได้รับปริญญาดุษฎีบัณฑิตกิตติมศักดิ์จาก NUS
ทำงานเป็นเจ้าหน้าที่กฎหมายที่ สภาสหภาพแห่งชาติสหภาพการค้า และเป็นผู้อำนวยการแผนกบริการทางกฎหมายในได้รับการแต่งตั้งให้เป็นผู้อำนวยการสถาบันแรงงานแห่งประเทศสิงคโปร์ (ปัจจุบันเป็นที่ตั้ง ของสถาบันแรงงานศึกษา ทงจง )
“มาดามฮาลิมะฮ์” เข้าสู่เส้นทางการเมืองเป็นสมาชิกสภาผู้แทนราษฎรของ พรรค PAP และเคยดำรงตำแหน่ง ประธานรัฐสภา โดยเมื่อวันที่ 7 สิงหาคม ค.ศ. 2017 ที่ผ่านมา เธอลาออกจากการเป็นสมาชิกของ PAP เพื่อเป็นผู้สมัครชิง ตำแหน่งประธานาธิบดี ปี 2017 โดยเป็นผู้สมัครที่มีคุณสมบัติเหมาะสมเพียงคนเดียว“มาดามฮาลิมะฮ์ ยากูบ” เปิดเผยเกี่ยวกับแนวทางการบริหารประเทศว่า “ฉันสามารถพูดได้ว่าฉันสัญญาว่าจะทำดีที่สุดเท่าที่จะทำได้เพื่อรับใช้ชาวสิงคโปร์และนั่นไม่ได้หมายความว่าจะมีการเลือกตั้งหรือไม่มีการเลือกตั้งก็ตาม”
เหนือธรณี สามชัยวิเศษสุก
เหนือธรณี สามชัยวิเศษสุก (21 เมษายน พ.ศ. 2538 — ) เจ้าของฉายา ไอ้แบทแมน เป็นนักมวยไทยชาวไทย ผู้มีผลงานโดดเด่นอย่างมาก และเป็นที่จดจำ จากการสวมหน้ากาก"แบทแมน"
เหนือธรณี สามชัยวิเศษสุก มีชื่อจริงคือ ธนชน สุกใส เป็นบุคคลภูมิลำเนาจากอำเภอศรีเมืองใหม่ จังหวัดอุบลราชธานี
เขาเริ่มชกมวยตั้งแต่อายุ 9 ปี จากการเห็นลุงซึ่งเป็นพี่ของแม่ชกมวย จึงอยากชกตาม โดยได้เข้าซ้อมกับลุงของเขาที่ค่ายมวยแถวบ้านเกิด จากนั้น ก็ได้ขึ้นชกในนาม เบียร์ไทย ศิษย์จ่าบูรณ์ ก่อนเปลี่ยนชื่อเป็น ระฆังเพชร เกียรติม.พิชัย และ ระฆังเพชร รร.กีฬาอุบล เมื่อครั้งเข้าเรียนระดับมัธยมที่โรงเรียนกีฬาจังหวัดอุบลราชธานี ตามลำดับ
ภายหลังจากสำเร็จการศึกษาระดับชั้นมัธยม ก็ใช้ชื่อ เหนือธรณี สามชัยวิเศษสุก โดยเข้าแข่งขันในศึกไพรอนันต์ที่สนามมวยเวทีลุมพินี แล้วจึงใช้ชื่อ เหนือธรณี เดอะเบสอุดร อยู่ช่วงหนึ่ง ก่อนที่จะกลับมาใช้ชื่อ เหนือธรณี สามชัยวิเศษสุก ดังเดิม
ทั้งนี้ เหนือธรณีสำเร็จการศึกษาระดับปริญญาตรีจากคณะวิทยาการคอมพิวเตอร์ มหาวิทยาลัยราชภัฏอุบลราชธานี
เหนือธรณีสวมหน้ากาก"แบทแมน" ขึ้นเวทีมวยครั้งแรกที่จังหวัดอุบลราชธานี เมื่อครั้งที่พบกับบุญหลาย ศิษย์นายกจง จากนั้นก็สวมมาโดยตลอดเกือบทุกนัด โดยแนวคิดดังกล่าวเกิดขึ้นเพื่อดึงดูดเยาวชนในพื้นที่รอบ ๆ ค่ายให้สนใจมวยไทยมากขึ้น กระทั่งมีแฟนมวยติดตามเป็นจำนวนมากขึ้น เนื่องด้วยได้รับการออกสื่อ
ทั้งนี้ ในการชกแต่ละครั้งจะมีพี่เลี้ยงแต่งกายเป็น"สไปเดอร์แมน" ประกบข้าง
เหนือธรณี สามชัยวิเศษสุก เป็นบุตรคนโตของนายธนากร และนางจันทร์ที สุกใส ผู้ประกอบอาชีพเกษตรกร
คาราบีเนอร์ 98คา
คาราบีเนอร์ 98คา' (carbine 98 short", หรือย่อคำว่า คาร์ 98 เค หรือ เค 98 เค) เป็นปืนเล็กยาวหรือไรเฟิลแบบระบบลูกเลื่อน ลำกล้องขนาด 7.92×57mm ตลับกระสุนเมาเซอร์ ปืนถูกใช้งานในวันที่ 21 มิถุนายน ค.ศ. 1935 โดยเป็นปืนไรเฟิลมาตรฐานประจำของกองทัพเวร์มัคท์แห่งนาซีเยอรมัน ในช่วงสงครามโลกครั้งที่สอง คาราบีเนอร์ 98คา ยังเป็นปืนไรเฟิลหลักของทหารเยอรมันจนกระทั่งสงครามสิ้นสุดในปี 1945 ปืนจำนวนนับล้านกระบอกถูกยึดโดยสหภาพโซเวียตในช่วงปลายของสงคราม และ ได้ใช้อย่างกว้างขวางเพื่อการช่วยเหลือทางทหารทำให้ คาราบีเนอร์ 98คา จึงยังคงปรากฏในช่วงความขัดแย้งทั่วโลก
สโมสรฟุตซอลนครราชสีมา วี-วัน
สโมสรฟุตซอลนครราชสีมา วี-วัน (หรือ สโมสร นครราชสีมา เดอะมอลล์ วี-วัน ฟุตซอล คลับ ตามชื่อผู้สนับสนุน) เป็นสโมสรฟุตซอลอาชีพในประเทศไทยโดยเป็นทีมจากจังหวัดนครราชสีมา ปัจจุบันเล่นอยู่ในเอไอเอส ฟุตซอล ไทยลีก ฤดูกาล 2560 ได้ใช้สนามโคราช ชาติชาย ฮอลล์ ภายในสนามกีฬาเฉลิมพระเกียรติ 80 พรรษา 5 ธันวา 2550 และ สนาม เอ็มซีซี ฮอลล์ ภายในห้างสรรพสินค้า เดอะมอลล์ นครราชสีมา เป็นสนามแข่งขัน
เขตสงครามตะวันออกของสงครามกลางเมืองอเมริกา
แนวรบด้านตะวันออกของสงครามกลางเมืองอเมริกา หรือ เขตสงครามตะวันออกของสงครามกลางเมืองอเมริกา () ประกอบด้วยปฏิบัติการทางทหารขนาดใหญ่ทั้งทางกองทัพบกและกองทัพเรือ ในมลรัฐเวอร์จิเนีย, เวสต์เวอร์จิเนีย, แมรีแลนด์, และเพนซิลวาเนีย, เขตปกครองพิเศษโคลัมเบีย, และป้อมปราการชายฝั่ง กับท่าเรือของมลรัฐนอร์ทแคโรไลนา ในระหว่างความขัดแย้งของสงครามแบ่งแยกดินแดน ระหว่างกำลังรบฝ่ายสหภาพ (เหนือ) และกำลังรบฝ่ายสมาพันธรัฐอเมริกา (ใต้) แต่ไม่รวมถึงการปฏิบัติการทางทหารภายในสองรัฐแคโรไลนาใน ปี 1865 ซึ่งถือเป็นส่วนหนึ่งของ เขตสงครามตะวันตกของสงครามกลางเมืองอเมริกา
"เขตสงครามตะวันออก" เป็นเวทีรบของการทัพสำคัญๆ (major campaigns) ของกองทัพโพโทแม็คฝ่ายสหภาพ ที่มีเป้าหมายในการยึดให้ได้เมืองริชมอนด์ รัฐเวอร์จิเนีย อันเป็นเมืองหลวงฝ่ายสมาพันธรัฐ การทัพเหล่านี้ประสบความยากลำบากจากการต่อต้านของ กองทัพเวอร์จิเนีย์เหนือของฝ่ายสมาพันธรัฐ มีนายพลโรเบิร์ต อี. ลี เป็นผู้บัญชาการ, ประธานาธิบดีลินคอล์นเสาะหานายพลที่กล้าและสามารถเทียบเคียงกับลีได้ โดยลินคอล์นแต่งตั้งและสับเปลี่ยนเอา
นายพล เออร์วิน แม็คโดเวล, จอร์จ บี. แม็คเคลแลน, จอห์น โป๊ป, แอมโบรส เบิร์นไซด์, โจเซฟ ฮุกเกอร์ และจอร์จ จี. มี้ด มาเป็นเป็นผู้บัญชาการกองกำลังหลักๆภาคตะวันออก ; นายพลจอร์จ มี้ด ได้ชัยชนะเหนือกองทัพของลี ในยุทธการที่เกตตีสเบิร์ก เมื่อเดือนกรกฎาคม ค.ศ. 1863 แต่ยังต้องรอจนกระทั่งจอมพล ยูลิซีส เอส. แกรนต์ ได้รับการแต่งตั้งและโยกย้ายมาจากเขตสงครามภาคตะวันตก ในปี 1864 เพื่อควบคุมปฏิบัติการในเวอร์จิเนียด้วยตนเอง ฝ่ายสหภาพจึงสามารถเข้ายึดเมืองริชมอนด์ได้ แต่ทั้งนี้ก็ต้องผ่านสมรภูมิที่เสียเลือดเนื้อมาก ในการทัพโอเวอร์แลนด์ (Overland Campaign) และการตั้งทัพปิดล้อมเมืองปีเตอร์สเบิร์ก และริชมอนด์ การยอมจำนนของกองทัพของลี ที่แอพโพแมตท็อกซ์ คอร์ทเฮ้าส์ ในเดือนเมษายน ปี 1865 นำความสิ้นสุดมาสู่ปฏิบัติการทหารในพื้นที่
การทัพและสมรภูมิส่วนใหญ่ของเขตสงครามตะวันออก เป็นการปะทะกันในพื้นที่รัฐเวอร์จิเนีย ระหว่างวอชิงตัน ดี.ซี. กับริชมอนด์ เมืองหลวงของสมาพันธรัฐ แต่ก็มีการทัพใหญ่ๆสู้กันในพื้นที่ข้างเคียงด้วย การทัพเวอร์จิเนียตะวันตก (Western Virginia Campaign) ในปี 1861 ทำให้ฝ่ายสหภาพสามารถควบคุมมณฑลทางตะวันตกของเวอร์จิเนีย (ซึ่งจะกลายเป็นรัฐเวสต์เวอร์จิเนียในเวลาต่อมา) ฝ่ายสหภาพยังสามารเข้ายึด พื้นที่ฝ่ายสมาพันธรัฐที่เป็นชายฝั่งทะเล และท่าเรือในภาคตะวันออกเฉียงใต้ของมลรัฐเวอร์จิเนีย และมลรัฐนอร์ทแคโรไลนา; หุบเขาเชนันโดอาห์ (Shenandoah Valley) กลายเป็นพื้นที่ที่มีการปะทะกันบ่อยครั้ง ในระหว่างปี ค.ศ. 1862 ถึง 1864; ฝ่ายนายพลลีก็เปิดศึกรุกรานดินแดนสหภาพถึงสองครั้ง แต่ไม่ประสบความสำเร็จ โดยหวังว่าจะสามารถโน้มน้าวความคิดเห็นในทางเหนือให้ยอมยุติสงคราม โดยในฤดูใบไม้ร่วงปี 1862 ลีติดตามความสำเร็จของการทัพในเวอร์จิเนียเหนือ ด้วยการยกทัพเข้ารุกรานฝ่ายเหนือครั้งที่ 1 ในการทัพแมรีแลนด์ ซึ่งจบลงด้วยความพ่ายแพ้ทางยุทธวิธี ในยุทธการที่แอนตีแทม; ลีรุกขี้นเหนือครั้งที่สอง ในการทัพเกตตีสเบิร์กช่วงฤดูร้อนของปี 1863 และสามารถเดินทัพไปถึงเพนซิลเวเนีย อันเป็นการขึ้นเหนือที่ไกลกว่ากองทัพใดๆของสมาพันธรัฐ หลังจากการโจมตีกรุงวอชิงตัน ดี.ซี. โดยฝ่ายสมาพันธรัฐในปี ค.ศ. 1864 กองกำลังสหภาพ ภายใต้การบัญชาของฟิลิป เชอริแดน ก็เริ่มการทัพที่หุบเขาเชนันโดอาห์ ("Valley Campaigns of 1864") ซึ่งทำให้ฝ่ายสมาพันธรัฐเสียการควบคุมในการส่งเสบียงหลักให้แก่กองทัพของลี
แมรี่ผจญแดนแม่มด
แมรี่ผจญแดนแม่มด เป็นภาพยนตร์แอนิเมชันแฟนตาซีจากประเทศญี่ปุ่น มีกำหนดออกฉายในปี พ.ศ. 2560 กำกับโดย Hiromasa Yonebayashi และอำนวยการสร้างโดย Studio Ponoc ดัดแปลงจากหนังสือ "The Little Broomstick" โดย Mary Stweart เป็นภาพยนตร์ขนาดยาวเรื่องแรกของ Studio Ponoc
ฟุตบอลเอเชียเยาวชนอายุไม่เกิน 16 ปี 2018 รอบคัดเลือก
รอบคัดเลือกสำหรับฟุตบอลเอเชียเยาวชนอายุไม่เกิน 16 ปี 2018 เป็นการตัดสินหาทีมที่เข้าร่วมของ ฟุตบอลเอเชียเยาวชนอายุไม่เกิน 16 ปี 2018
รวมทั้งหมด 16 ทีมที่จะลงเล่นในการแข่งขันรอบสุดท้าย, จะเป็นเจ้าภาพโดยอัตโนมัติก็คือมาเลเซีย
การจับสลากสำหรับรอบคัดเลือกมีขึ้นเมื่อวันที่ 21 เมษายน พ.ศ. 2560, 15:00 MYT (), ที่บ้านเอเอฟซีในกรุง กัวลาลัมเปอร์, ประเทศมาเลเซีย. ทั้งหมด 45 ทีมที่ผ่านเข้าสู่รอบคัดเลือกและถูกจับสลากอยู่ในสิบกลุ่ม: ห้ากลุ่มจากห้าทีมและห้ากลุ่มจากสี่ทีม. สำหรับการจับสลาก, ทีมจะถูกแบ่งออกเป็นสองโซน:แต่ละแมตช์จะลงเล่นระหว่างวันที่ 16 และ 29 กันยายน พ.ศ. 2560.ด้านล่างนี้คือ 16 ทีมที่ได้เข้ารอบสำหรับรอบสุดท้าย.
ทางหลวงแผ่นดินหมายเลข 2023
ทางหลวงแผ่นดินหมายเลข 2023 สายน้ำฆ้อง–วังสามหมอ เป็นทางหลวงแผ่นดินสายหนึ่งในจังหวัดอุดรธานี โดยเริ่มต้นบนถนนมิตรภาพ (ทางหลวงแผ่นดินหมายเลข 2) ที่บ้านน้ำฆ้อง อำเภอกุมภวาปี ผ่านตัวเมืองกุมภวาปี และสิ้นสุดที่แยกวังสามหมอ บนทางหลวงแผ่นดินหมายเลข 227 ในอำเภอศรีธาตุ ระยะทางทั้งสิ้น 61.145 กิโลเมตร
อัรบะอีน
อัลอัรบะอีน () หรือ ชะฮ์ลัม (, ) แปลตรงตัวว่าสี่สิบ เป็นศาสนพิธีของชาวมุสลิมนิกายชีอะห์ ซึ่งจัดขึ้นหลังจากวันอาชูรออ์เป็นเวลา 40 วัน หรือวันที่ 20 เศาะฟัร เพื่อรำลึกถึงการวายชนม์ของฮุซัยน์บุตรอะลี ซึ่งแข็งข้อไม่ยอมขึ้นต่อราชวงศ์อุมัยยะฮ์จนต้องถูกตัดศีรษะในยุทธการกัรบะลาอ์ เมื่อวันที่ 10 ตุลาคม พ.ศ. 1223 (10 มุฮัรรอม ฮ.ศ. 61) พิธีนี้จัดขึ้นที่เมืองกัรบะลาอ์ ประเทศอิรัก และมีผู้ร่วมพิธีมากกว่าพิธีฮัจญ์ที่เมืองมักกะห์ ประเทศซาอุดีอาระเบีย 
พิธีอัรบะอีนจัดขึ้นครั้งแรกเมื่อปี พ.ศ. 1224 โดยสหาย (เศาะหาบะฮ์) ของมุฮัมมัดท่านหนึ่งชื่อญะบิร์ บินอับดุลลอฮ์ (جابر بن عبدالله) ซึ่งไปเยี่ยมเยียนสุสานของฮุซัยน์ พร้อมด้วยอะฏียะฮ์ บินซะอัด บินญุนาดะฮ์ (عطية بن سعد بن جنادة‎‎) บรรดาญาติของมุฮัมมัด ตลอดจนอิหม่ามอะลี บินุลฮุซัยน์ (علي بن الحسين‎‎) ซึ่งทั้งหมดถูกกดขี่โดยเคาะลีฟะฮ์อุมัยยะฮ์ในเวลานั้น
ถึงแม้ว่าระยะทางระหว่างเมืองบัศเราะฮ์และกัรบะลาอ์จะห่างไกลกันแม้จะเดินทางด้วยรถ บรรดาผู้ศรัทธาชาวอิรักก็ไม่ย่อหย่อนที่จะเดินทางด้วยเท้าเปล่าซึ่งใช้เวลาประมาณสองสัปดาห์ หรือบรรดาผู้ที่อาศัยที่อิหร่านก็จะใช้เวลาหนึ่งเดือน ย้อนหลังกลับไปในปี พ.ศ. 2551 มีผู้ร่วมพิธีนี้ประมาณเก้าล้านคน ปีถัดมาก็เพิ่มจำนวนอย่างมาก ล่วงมาจนถึงปี พ.ศ. 2556 ผู้ร่วมพิธีนี้มีจำนวนถึง 20 ล้านคนจากกว่า 40 ประเทศ ในปีเดียวกันนั้นเองเกิดเหตุระเบิดรถยนต์เพื่อสังหารกลุ่มผู้แสวงบุญจำนวน 20 ราย โดยอาจเป็นฝีมือของกลุ่มดาอิช ซึ่งกล่าวหาว่ามุสลิมนิกายชีอะห์เป็นคนนอกศาสนา ในปีถัดมาก็ไม่เกิดเหตุอื่นใดเลยจนผู้ว่าการจังหวัดกัรบะลาอ์ยกให้เป็นชัยชนะเหนือกลุ่มดาอิช
นอกเหนือจากมุสลิมนิกายชีอะห์แล้ว มุสลิมนิกายซุนนีบางกลุ่ม ชาวโซโรอัสเตอร์ หรือแม้แต่ชาวคริสต์ รวมถึงตัวแทนสันตะสำนักวาติกันก็เข้าร่วมพิธีนี้ด้วย พิธีนี้ว่างเว้นในบางช่วง เช่นช่วงที่ศอดดาม ฮุซัยน์เรืองอำนาจเป็นเวลาเกือบ 30 ปี ครั้นอิรักถูกโจมตีเมื่อ พ.ศ. 2546 พิธีนี้ก็ได้ถูกถ่ายทอดสดออกไปเช่นเดียวกับพิธีฮัจญ์
เกมอำนาจ
เกมอำนาจ () เป็นภาพยนตร์ชุดทางโทรทัศน์แนวดราม่าการเมืองของประเทศสหรัฐอเมริกา สร้างสรรค์โดย Beau Willimon ดัดแปลงจากมินิซีรีส์ "House of Cards" ของ BBC และนวนิยายโดย Michael Dobbs ซีซั่นแรกมีทั้งหมด 13 ตอน ออกฉายพร้อมกันทาง Netflix เมื่อ 1 กุมภาพันธ์ 2013 จากนั้นจึงมีซีซั่นต่อ ๆ มาทุกปีจนถึงซีซั่นที่ 5 เมื่อปี 2017 โดย Willimon เคยให้สัมภาษณ์เอาไว้ว่าอนาคตของรายการนี้จะมีการตัดสินใจเป็นครั้ง ๆ เมื่อจบซีซั่นแต่ละซีซั่น
ซีรีส์นี้ได้รับคำวิจารณ์ในเชิงบวกและได้รับการเสนอเข้าชิงรางวัลหลายรายการ จนถึงป้จจุบันซีรีส์นี้ได้รับการเสนอชื่อเข้าชิงรางวัล Primetime Emmy Award 33 รางวัล รวมถึง ซีรีส์ดราม่ายอดเยี่ยม นักแสดงนำชายยอดเยี่ยม (Spacey) นักแสดงนำหญิงยอดเยี่ยม (Wright) ทั้งสี่ซีซั่น เป็นซีรีส์ต้นฉบับที่ฉายทางอินเตอร์เน็ทเท่านั้นเรื่องแรกที่ได้รับการเสนอชื่อเข้าชิงรางวัลสำคัญของ Emmy นอกจากนี้ยังได้รับการเสนอชื่อเข้าชิงรางวัล Golden Globe Award แปดรางวัล โดย Wright ได้รับรางวัลนักแสดงนำหญิงยอดเยี่ยมจากซีรีส์โทรทัศน์แนวดราม่าเมื่อปี 2014 และ Spacey ได้รับรางวัลนักแสดงนำชายยอดเยี่ยมจากซีรีส์โทรทัศน์แนวดราม่าเมื่อปี 2015
ไอน์ แรนด์
ไอน์ แรนด์ (อังกฤษ: Ayn Rand; ชื่อเกิด อลิซา ซินอฟเยฟนา โรเซนบอม, รัสเซีย: Али́са Зино́вьевна Розенба́ум; 2 กุมภาพันธ์ [20 มกราคม ตามปฏิทินจูเลียน] ค.ศ. 1905-6 มีนาคม ค.ศ. 1982) เป็นนักประพันธ์นวนิยาย, นักปราชญ์, นักเขียนบทละครและนักเขียนบทภาพยนตร์ชาวรัสเซีย-อเมริกัน ผู้เป็นที่รู้จักจากนวนิยายที่ขายดีที่สุดของเธอสองเรื่องคือ เดอะฟาวน์เทนเฮด (The Fountainhead) และ แอตลาสชรัก (Atlas Shrugged)
ลี-เอ็นฟิลด์
ลี-เอ็นฟิลด์เป็นปืนไรเฟิลแบบลูกเลื่อน,แบบซองกระสุนและยิงซ้ำได้อย่างรวดเร็ว(repeating rifle) มันเป็นอาวุธปืนหลักที่ถูกใช้งานโดยกองทัพจักรวรรดิบริติชและเครือจักรภพในช่วงครึ่งแรกของศตวรรษที่ 20 มันเป็นปืนไรเฟิลมาตรฐานของกองทัพบริติชจากการใช้อย่างเป็นทางการในปี ค.ศ. 1895 ถึง 1957.มันได้ถูกเรียกว่า SMLE,ซึ่งย่อคำมาจาก "Short Magazine Lee-Enfield".
มันได้รับการออกแบบมาจาก ลี-เม็ทฟอร์ด(Lee–Metford ซึ่งถูกใช้งานโดยกองทัพบริติชในปี ค.ศ. 1888),ลี-เอ็นฟิลด์ได้เข้ามาแทนที่ปืนไรเฟิลรุ่นก่อนอย่าง มาร์ตินี่-เฮนรี่(Martini–Henry), มาร์ตินี่-เอ็นฟิลด์(Martini–Enfield)และลี-เม็ทฟอร์ด.มันเป็นแบบกล่องตลับกระสุนแบบสิบนัดซึ่งบรรจุด้วยตลับกระสุนบริติซ.303ด้วยมือจากด้านบน,แต่ละรอบหนึ่งในเวลาหรือวิธีจากชาร์จแบบห้านัด.ลี-เอ็นฟิลด์เป็นอาวุธรุ่นมาตรฐานจากบริษัทผลิตไรเฟิลให้กับกองทัพบริติซและประเทศเครือจักรภพอื่นๆทั้งในสงครามโลกครั้งที่หนึ่งและครั้งที่สอง.(กลุ่มประเทศเครือจักรภพเหล่านี้ได้แก่ ออสเตรเลีย, นิวซีแลนด์, แคนนาดา อินเดีย และแอฟริกาใต้และอื่นๆ).แม้ว่าจะถูกแทนที่อย่างเป็นทางการในสหราชอาณาจักรด้วยปืนไรเฟิล L1A1 SLR ในปี ค.ศ. 1957.มันยังคงถูกใช้งานในอังกฤษตั้งแต่ต้น/กลาง-ปี 1960 และกระสุนขนาด 7.62 มิลเมตรของไรเฟิลซุ่มยิงแบบ 42 (L42)ยังคงถูกใช้งานจนถึงปี ค.ศ. 1990.ในฐานะที่เป็นปืนไรเฟิลทหารราบรุ่นมาตรฐาน,ยังคงพบในการใช้งานในกองทัพของบางประเทศในเครือจักรภพ,ที่น่าสนใจจากตำรวจจากบังกลาเทศ,ซึ่งได้ถูกใช้งานเป็นปืนไรเฟิลแบบลูกเลือนทางทหารที่ยาวนานที่สุดครั้งที่สองในการใช้งานอย่างเป็นทางการ ต่อมาภายหลังเป็นโมซิน-นากองท์.หน่วยสำรองเรนเจอร์แคนนาดายังคงใช้ปืนไรเฟิลเอ็นฟิลด์,ด้วยแผนที่จะมีการเปลี่ยนอาวุธใหม่ในช่วงปี ค.ศ. 2017-2018 ด้วยปืนใหม่จากบริษัทผลิตอาวุธของซาโก้(SAKO)รุ่น โคลท์ ซี-19.การผลิตของลี-เอ็นฟิลด์ทั้งหมดอยู่ที่ประมาณกว่า 17 ล้านกระบอกไรเฟิล.
ลี-เอ็นฟิลด์ได้ใช้ชื่อจากผู้ออกแบบระบบไรเฟิลแบบลูกเลื่อน-เจมส์ ปารีส ลีและโรงงานซึ่งได้รับการออกแบบให้เป็นโรงงานหลวงผลิตอาวุธขนาดเล็ก(Royal Small Arms Factory)ในเมืองเอ็นฟิลด์,ในออสเตรเลีย, แคนนาดา, นิวซีแลนด์, แอฟริกาใต้ และอินเดีย ปืนไรเฟิลได้กลายเป็นที่รู้จักกันในตัวอย่างจาก""สาม-โอ-สาม"หรือ"สาม-ศูนย์-สาม".
ชนกันต์ อาพรสุทธินันธ์
ชนกันต์ อาพรสุทธินันธ์ ชื่อเล่น กันต์ หรือ กันสมาย เป็นคนกรุงเทพฯ โดยกำเนิด เกิดเมื่อวันที่ 3 มีนาคม 2539 เป็น นักแสดง ชาวไทย ผลงานเรื่องแรกคือ เลิฟซิคเดอะซีรีส์ รักวุ่น วัยรุ่นแสบ ซีซั่น 1 และ 2 จากนั้นจึงเข้าเป็นนักแสดงในสังกัด จีเอ็มเอ็ม แกรมมี่ มีผลงานเด่น ที่เป็นที่รู้จักในบท พี่เปรม พี่ว้ากตัวโหด จากเรื่อง SOTUS The Series พี่ว้ากตัวร้ายกับนายปีหนึ่ง โดยแสดงคู่กับ ธีรภัทร โลหนันทน์ ซึ่งรับบทเป็น วาด ผลงานเด่นเรื่องที่สองคือ My Dear Loser รักไม่เอาถ่าน ตอน Monster Romance รับบทเป็นเต้ และเป็นการรับบทร้ายเต็มตัวครั้งแรก จากนั้นกลับมารับบท พี่เปรม อีกครั้งใน SOTUS S The Series
กันสมายยังมีโอกาสร่วมงาน LIVE Concert ในประเทศ และ Fan Meeting ต่างประเทศ ภายใต้สังกัด GMMTV และในวันที่ 5 พ.ค. 2018 กันสมายได้ร่วมโชว์ในงาน Oishi Green Tea Present SOTUS The Memories Live on Stage เป็นความทรงจำครั้งสุดท้ายของเหล่านักแสดง SOTUS The Series ซึ่งในครั้งนี้ กันสมายได้กลับมาร่วมเวทีเดียวกับ ฟลุค ธีรภัทร โลหนันทน์ (วาด) ทั้งคู่ได้ถ่ายทอดความรู้สึกผ่านบทเพลง "เล่าสู่กันฟัง" จนทำให้แฟนๆ ประทับใจและยินดีกับการได้กับมาร่วมงานกันอีกครั้ง
กันสมาย สำเร็จการศึกษาชั้นมัธยมปลายที่โรงเรียนสวนกุหลาบวิทยาลัย จากนั้นได้เข้าศึกษาต่อที่ คณะนิเทศศาสตร์ มหาวิทยาลัยกรุงเทพ ภาควิชาวิทยุกระจายเสียงและวิทยุโทรทัศน์ และกำลังจะสำเร็จการศึกษาในปี 2018 ด้วยเกียรตินิยมอันดับสอง
เอ็ม1903 สปริงฟิลด์
เอ็ม1903 สปริงฟิลด์,ชื่ออย่างเป็นทางการว่า ปืนไรเฟิลสหรัฐ,คาลิเบอร์.30-06, โมเดล 1903 เป็นปืนเล็กยาวหรือไรเฟิลสัญชาติอเมริกัน แบบลูกเลื่อน, คลิปกระสุน 5 นัดและแบบยิงซ้ำ(repeating rifle),ซึ่งได้ใช้ในช่วงครึ่งแรกในศตวรรษที่ 20.
มันได้ถูกใช้งานอย่างเป็นทางการในฐานะปืนไรเฟิลแบบลูกเลื่อนในกองทัพสหรัฐอเมริกา เมื่อวันที่ 19 มิถุนายน ค.ศ. 1903 และถูกใช้งานในสงครามโลกครั้งที่หนึ่ง.มันได้ถูกแทนที่อย่างเป็นทางการโดยปืนไรเฟิลมาตรฐานแบบกึ่งอัตโนมัติบรรจุ 8 นัดอย่าง เอ็ม1 กาแรนด์ ในปี ค.ศ. 1936.อย่างไรก็ตาม เอ็ม1903 สปริงฟิลด์ ยังคงถูกใช้งานอยู่ในช่วงสงครามโลกครั้งที่สอง,เนื่องจากสหรัฐอเมริกาไม่มีปืนกึ่งอัติโนมัติเอ็ม 1 เพียงพอต่อการใช้งานในช่วงเริ่มต้นของสงคราม.นอกจากนี้ยังคงถูกใช้งานเป็นปืนซุ่มยิงในช่วงสงครามโลกครั้งที่สอง,สงครามเกาหลีและแม้แต่ช่วงแรกในสงครามเวียดนาม.มันยังเป็นที่นิยมที่เป็นอาวุธปืนสำหรับพลเรือน, นักสะสมของเก่าทางประวัติศาสตร์และปืนไรเฟิลสำหรับการฝึกทางทหาร.
อะริซะกะ
ปืนอะริซะกะ (有坂銃 "อะริซะกะ-จู") เป็นชื่อตระกูลปืนไรเฟิลประจำกายแบบลูกเลื่อนในทางทหารของญี่ปุ่น,ในการผลิตและการใช้งานตั้งแต่ประมาณปี ค.ศ. 1897,เมื่อได้แทนที่ด้วยปืนไรเฟิลตระกูลมูราตะ (村田銃 "Murata-jū") จนกระทั่งสงครามโลกครั้งที่สองสิ้นสุดลงในปี ค.ศ. 1945.ตัวอย่างที่ได้พบเห็นมากที่สุด ได้แก่ รุ่นไทป์ 38 สำหรับซองกระสุนปืนขนาด 6.5×50มม.SR และรุ่นไทป์ 99 ที่บรรจุด้วยซองกระสุนของ ไทป์ 99 ขนาด 7.7×58mm.ซึ่งมีประสิทธิภาพเท่ากับกระสุนสมัยใหม่อย่าง .308.จำนวนหลายพันกระบอกของไทป์ 99 และปืนไรเฟิลอะริซะกะรุ่นอื่นๆที่ได้ผ่านศึกได้ถูกนำไปยังประเทศสหรัฐอเมริกาโดยทหารที่เป็นของรางวัลสงครามในช่วงหลังสงครามโลกครั้งที่สอง.
พีพีชา-41
พีพีชา-41 ("pistolet-pulemyot Shpagina"; ; "Shpagin machine pistol") ;เป็นปืนกลมือของโซเวียตที่ออกแบบโดย Georgy Shpagin ที่มีราคาถูก, มีความน่าเชื่อถือและใช้งานง่ายกว่าปืนกลมือพีพีดี-40.ชื่อเล่นทั่วไปเป็น "พี-พี-ช่า"() จากคำนำหน้าสามตัวและคำว่า "พาพาช่า"() ซึ่งหมายถึง "พ่อ หรือ บิดา"
พีพีชา-41 เป็นปืนกลมือประจำกายแบบซองกระสุนที่ใช้งานแบบเปิดลูกเลื่อนและทำให้ปืนสะท้อนถอยหลัง (Blowback).ส่วนใหญ่มันทำมาจากการปั๊มเหล็กกล้า.สามารถบรรจุกระสุนได้ด้วยกล่องหรือแม็กกาซีนตลับหอยโข่ง (drum magazine) และยิงด้วยกระสุน 7.62×25มม. โทกาเรฟแบบการยิงปืนพกสั้นหนึ่งนัด
พีพีชา-41 ได้พบเห็นอย่างแพร่หลายในช่วงสงครามโลกครั้งที่สองและสงครามเกาหลี เป็นหนึ่งในอาวุธยุโธปกรณ์หลักของกองทัพโซเวียตในช่วงสงครามโลกครั้งที่สอง นอกจากนี้ยังมีการผลิตปืนจำนวนประมาณหกล้านกระบอก ในรูปแบบของจีนอย่าง ไทป์ 50 (ซึ่งได้รับอนุญาตในการเลียนแบบ) และยังถูกใช้งานโดยเวียดกงในช่วงปลายปี ค.ศ. 1970
พีทีอาร์ดี
พีทีอาร์ดี (ย่อมาจาก, "ProtivoTankovoye Ruzhyo Degtyaryova";"Противотанковое однозарядное ружьё системы Дегтярёва образца 1941 года";"ปืนไรเฟิลต่อต้านรถถังเดกเตียริออฟ") เป็นปืนไรเฟิลต่อต้านรถถัง โดยผลิตและใช้งานโดยกองทัพแดงของโซเวียตในช่วงต้นของสงครามโลกครั้งที่สอง เป็นอาวุธแบบยิงนัดเดียวด้วยกระสุนขนาด 14.5×114 มม. ถึงแม้ว่าจะไม่สามารถทะลุเกราะด้านหน้าของรถถังเยอรมันได้ แต่สามารถเจาะเกราะด้านข้างที่บางกว่าของรถถังเยอรมันได้ในช่วงต้นของสงคราม
พีพีดี-40
พีพีดี (ย่อมาจาก"Pistolet-Pulemyot Degtyaryova", Russian: "Пистолет-пулемёт Дегтярёва", ปืนกลมือเดกเตียริออฟ) เป็น ปืนกลที่ออกแบบในปี 1934 โดย วาซิลี เดกเตียริออฟ ต่อมาถูกปรับปรุงเป็นปืนพีพีเอชเฮช-41
ตูอี มะลิลา
ตูอี มะลิลา (; ค.ศ. 1777 — 19 พฤษภาคม ค.ศ. 1965) เป็นเต่าบกที่กัปตันเจมส์ คุก กล่าวว่าได้นำมาถวายแก่พระราชวงศ์ของประเทศตองงาตามจารีตประเพณี โดยเป็นเต่ารัศมีดาราเพศเมีย ("Geochelone radiata") จากประเทศมาดากัสการ์ และเป็นเต่าบกที่มีอายุยืนยาวที่สุดที่อายุได้รับการยืนยันแล้ว
ชื่อของมันหมายถึง"กษัตริย์มะลิลา"ในภาษาตองงา ซึ่งตูอี มะลิลา ฟักออกจากไข่เมื่อประมาณปี ค.ศ. 1777 และจากนั้น กัปตันคุกได้ถวายแก่พระราชวงศ์ตองกาเมื่อครั้งที่เยือนตองงาในเดือนกรกฎาคม ค.ศ. 1777 ตามแหล่งข้อมูลอื่น ๆ พระเจ้าจอร์จ ตูโปอูที่ 1 แห่งตองงา ทรงได้รับมาจากเรือที่เกาะฮาอะไป ในช่วงครึ่งแรกของคริสต์ศตวรรษที่ 19
ตูอี มะลิลา ยังคงอยู่ในความดูแลของพวกเขาจนถึงวันตายเมื่อวันที่ 19 พฤษภาคม ค.ศ. 1965 เนื่องจากสาเหตุตามธรรมชาติ เต่าบกตัวนี้จึงมีอายุร่วมประมาณ 188 ปี ในช่วงสมเด็จพระราชินีนาถเอลิซาเบธที่ 2 แห่งสหราชอาณาจักรเสด็จประพาสประเทศตองงาในปี ค.ศ. 1953 ตูอี มะลิลา ได้เป็นหนึ่งในสัตว์ตัวแรกที่ได้รับการแสดงเฉพาะพระพักตร์กษัตริย์เมื่อครั้งที่พระองค์เสด็จเยือนเกาะอย่างเป็นทางการ
อนึ่ง ร่างของเต่าบกตัวนี้ได้รับการเก็บไว้ ณ พระราชวังหลวงแห่งประเทศตองงา